Ion Areitiok podioa usaindu du Munduko Koparen abiatzean - Bidasoko Hitza : Bidasoko Hitza\nIon Areitiok podioa usaindu du Munduko Koparen abiatzean\nIon Areitio, Clean Trials taldeko bike trial pilotu hondarribiarra bosgarren geratu da Munduko Kopako lehen proban, baina hirugarrenarekin berdinduta. Salzburgon egin zuten asteburuan eta Alejandro Montalvo espainiarrak lortu zuengaraipena, herrikide Borja Conejosen aurretik. Podioko hirugarren koska Dominik Oswald alemaniarrarentzat izan zen.\nSekulako berdintasuna izan zen finalean. Hainbestekoa, ezen lehen bi sailkatuek final berbera egin baitzuten (270 puntu, bostetik lau pleno lortuta bakoitzak): finalerdian lortutako postu hobeak eman zion garaipena Montalvori. Hirugarren posturako, berriz, hiru pilotuk 240 puntura berdindu zuten, Oswaldek, Thomas Pechhacker austriarrak eta Areitiok. Pleno kopuruak zehaztu zituen sailkapeneko postuak, alemaniarrak hiru pleno egin zituelako, austriarrak bi eta Areitiok bakarra.\nJulen Saenz de Ormijana gasteiztarra seigarren izan zen finalean eta, finalerdietako postuari esker, Benito Ros nafarra bederatzigarren. Lehen aldia da hiru euskal herritar sailkatzen direla Munduko Kopako lehen hamarren artean.\nGupil handian, Jack Carthy britaniarra izan zen onena, Nicola Vallee eta Vincent Hermance frantziarren aurretik.\nEmakumeen lehian, Irene Caminos tolosarrak zortzigarren bukatu zuen, finalerako ezin sailkatuta. Vera Baron espainiarrak irabazi zuen urrea, Nina Reichenbach alemaniarrak zilarra eta Manon Basseville frantziarrak brontzea.\nErlazionatutako edukiaAreitio, Espainiako txapeletik puntu batera


Aurkezpena | 30 de enero: día de la Noviolencia\nGiltzarria: 2104ko urtarrilaren 30eko kanpaina.\nUrtarrilaren 30ean, Ezbiolentziaren eta Bakearen Eskola Eguna (EBEE) ospatuko da; hain zuzen ere, egun horretan, Mahatma Gandhi Indiako lider bakezalearen heriotza gogoratuko da.\n2013ko urtarrilean, Vitoria-Gasteizeko Horma-irudien Ibilbideak lankidetza-mural bat egin zuen La Salve (Bilbo) zubian; horma-irudi horretan hainbat lagun eta taldek parte hartu zuten, eta muralean ondoko kontzeptuak landu ziren: adierazpide-askatasuna, hitz egiteko beharrizana eta bestearekiko zabaltasuna. GILTZA BAT izan zen horma-irudiaren izenburua.\nBakeolak proiektu horretan parte hartu zuen; horretarako, unitate didaktiko batzuk ondu zituen, aurretik ezbiolentziari eta bakeari buruz gogoeta egiteko. Horretaz gainera, urtarrilaren 30ean, hainbat jarduera egin zituen. Azkenik, web-blog bat ere abiatu zuen, batera egindako ekintza guztiak zabaltzeko.\nHalaber, 2014ko urtarrilean, U30 Kanpaina sustatu nahi dugu, egindako lanari jarraipena emateko, bai eta horma-irudia izendatzen duen giltzaren sinboloa berreskuratzeko ere: giltzak zabaltzea, eta beste eszenario batzuetara mugitzea sinbolizatzen du.\nGILTZARRIA, 2014ko U30 kanpainak ondokoa proposatuko du: jarrera proaktiboen bitartez, berriro pentsatzea eta jardutea, elkar ulertzeko eta elkarrizketarako “ateak” zabal daitezen Euskal Herriko gizarte-berreraiketan.\nUrtarrilaren 30a baino lehenagoko jarduerak:\nUnitate didaktikoa: Hiru jarduera jasoko dituen proposamen pedagogikoa egingo da ezbiolentziari buruz gogoeta egiteko asmoz; eta ikastetxe, elkarte eta familiei zuzenduta daude.\nKutxa-giltza: U30 Giltzarria kanpaina babestu eta abiatu nahi izango duten udalerriek, ikastexeek eta elkarteek, kanpainaren inguruko informazio jasoko dute, bai eta kutxa bat ere, herritarrek erabiltzen ez dituzten giltzak bertan utz ditzaten. Bildutako giltza guztiak, guri helarazi beharko zaizkigu,urtarrilaren 30ean baino lehen, edo bestela, urtarrilaren 30ean, Biboko La Salve zubira gerturatu, 18:30etik 19:30era.\nUrtarrilaren 30eko jarduerak:\nBakearen aldeko bisitaldi gidatua: Ibilbidea bakearekin eta ezbiolentziarekin lotuta dauden Bilboko toki enblematikoak ezagutu nahi dutenei zuzenduta dago. Ibilbidea Doña Casilda parkean hasiko da, eta “Giltza bat” lankidetza-muralean amaituko da; irudi-horma hori Bilboko La Salve zubian dago. Aurretik, izena eman behar da, 94.607.25.17 telefono zenbakian edo e-posta bidez: ezbiolentzia@bakeola.org\n#honetarakogiltzadut: Arratsaldeko ibilbidea egin ostean, Bilboko La Salve Zubian dagoen irudi-hormaren ondoko plazara gerturatuko direnekin jarduera bat egingo da, 18:30etik 19:30era.\nHor egongo den arbelean idatzi ahalko da: gure gizarteko elkarrizketa, elkar ulertze, zabaltze eta berradiskidetzearekiko gure konpromisoa azalduko duten hitz eta esaldiak. Halaber, lagun guztiok giltzak utziko ditugu plazan.\nUrtarrilaren 30ean Ezbiolentziaren eta Bakearen Eskola Eguna (EBEE) ospatuko da. Egun horretan Mahatma Gandhi Indiako lider bakezalearen heriotza gogoratzen da. Izan ere, fanatiko hinduistar batek tirokatu zuen 1948an.\nEgun horretarako ikastetxean, familian edo zuen elkartean garatu ahalko dituzuen zenbait jarduera proposatzen dizkizuegu.\nEzbiolentziari eta bakeari buruzko hainbat aspektu ezagutzeko aukera emango dizuen proposamen pedagogikoa\nBilboko La Salveko Zubian egingo den horma-irudian parte hartzeko aukera. Ekintza Muralismo Publikoekin batera antolatu dugu.\nZelan har dezakegu parte horma-irudian?\nUrtarrilaren 30ean egun osoan zehar Bilboko La Salve zubian egongo den karpara etorriz gero.\nElkartea bazara, Bakeola-ei margoteko kit bat eskatuz. Kit bakoitzak oihalak eta margoak ditu. Margotu ondoren horma-irudiarekin gurutzatuko dira.


City Gros Apartments / Donostia-Gipuzkoa / Non-nahi Lo123\nCity Gros Apartments\nCl Iparraguirre 3 - 20001\nTel: +0034 943 326 954\nTurismo-lizentziaren Kodea: HSS00717\nDekorazio zainduko hiriko hotel hau hondartzatik 6 minutura dago. Donostiako Gros auzoan apartamentuak eskaintzen ditu, Kursaal batzar-gunetik eta Donostiako erdigune historikotik 5 minutura.\nCity Gros Apartments-ek, erosotasuna nagusi den espazioekin, telebista duten logela modernoak eta bainugela pribatua ditu, doako garbigaiak eta ile-lehorgailua dituena.\nApartamentuek sukalde hornitua eta egongela dute.\nGros inguruan, euskal pintxo taberna eta jatetxe ugari aurkituko dituzu.\nDonostiako tren eta autobus geltokiak 5 minutura daude oinez eta, oso gertu, aparkaleku publikoak eta bizikletak alokatzeko lekuak daude.\nAstelehenetik ostiralera: 7: 30etatik 23:00-etara\nLarunbat, igande eta jaiegunetan: 8:00etatik 21:00etara\nMesedez, jarri harremanetan hotelarekin iritsitako orduaren berri emateko.


Ikusarazten digutena | Euskal Herriko Antiinperialistak\n2014/03/02 by antinperialistak\nEspetxeko patioan denbora laburrean egon denak ere badaki patioko elkarrizketak, normalean, sakonak izan ohi direla. Horrelako elkarrizketa serio batean geundela, nazioarteko politikaz hitz egiten ari ginela, nirekin zegoen kideak begiak ireki zizkidan. Wikileaksi buruz hitz egiten hasi zitzaidan eta bere aburuz, Wikileakseko filtrazio guztiek Ameriketako Estatu Batuetako eta Israelgo nazioarteko politikari mesede egiten zioten. Gai honek gaurkotasuna hartu du Snowden CIAko agentearen filtrazio berriak direla eta. Garai hartan nire patioko lagunak zioen bezala, orain ere ez gara ari benetan gertatzen dena aztertzen, baizik eta AEBek ikusarazi nahi digutena.\nWikileaks deritzan webgunean azaltzen diren dokumentu guztiek mesede egin diete AEBen eta Israelen nazioarteko politikei. Horien estatuetako benetako afera zikinak atera ez eta, oro har, horien etsaien inguruko informazioak biltzen ibili da Julian Assangek zuzentzen duen webgunea.\nRed Voltaire guneak 2010eko uztailaren 27an eta abenduaren 28an argitara emandako datuen arabera, ezagutzera eman diren milaka eta milaka dokumentuek ez dute aparteko informazio berezirik eskaini. Asko jota, Irak eta Afganistani buruz medioetan jasoak ziren hainbat gertaerak nazioarteko komunikabideetan oihartzuna izateko balio izan zuten, “The New York Times”, “The Guardian”, “Der Spiegel” eta “Le Monde”-k publikatu baitzituzten.\nRed Voltairek 2012ko uztailaren 13an argitara emandako beste artikulu batek, kartzelan utzitako lagunak aipatzen zizkidan argumentu berberak eskaintzen ditu. AEBetako, Erresuma Batuko, Israelgo, Frantziako edota beste herrialde inperialistetako inork, ez du izan kalte larririk informazio horien publikazioarengatik. Aldiz, CIArentzat etsaiak ziren beste hainbat estatutako agintarien aurka oso dokumentu deserosoak publikatu dira. Tunisiako Ben Aliri, Libiako Gadafiri, Egiptoko Mubaraki, Italiako Berlusconiri, Errusiako Putini, Afganistango Karzairi, Argentinako Kirchnerri edo Venezuelako Chavezi gogor eraso diete Wikileaksek filtratutako dokumentuetan. Aipatutako artikuluak azaltzen duenez, 2006ko gerran Israelek Libanoren aurka egindako gerra krimenak ezkutatu ditu Wikileaksek, Assange jaunak, diru truke, horiek ez publikatzea erabaki omen baitzuen.\nNire lagunak duela hiru urte egindako galdera bera egin dute Red Voltaire sarean. Wikileaksek zergatik ez du ezer esaten Israelgo Estatuari buruz? Netanyahuk esana da Wikileaksen publikatzen den informazioa Israelen mesedetan dela.\nHemen idatzitakoak zalantzak eragiten baditu, irakurleak honako galdera egin diezaiola bere buruari: zergatik ez dute Wikileaks ataria itxi? Eztabaida eta zarata gutxiagorekin ere, badakigu zein erraza den webguneak ixtea edo hedabideak desagerraraztea.\nJakina denez, Edward Snowden 30 urteko gazte estatubatuarrak AEBetako espioitza zerbitzuen jardueren inguruko zenbait informazio agerian utzi ditu. Baina zer berri du horrek? Munduko ezkerra hor ikusi dugu Snowdenek azaldu duenaren gainean hitz eta pitz, baina, serio jarrita, nor harritu da bertan azaldutakoarekin? AEBek beste estatuak zelatatzen dituztela? Europar Batasuneko estatuak banan bana aztertzen dituztela eta zenbakien arabera lehentasunen mailakatze bat egiten dutela? Alemaniako atzerri politika eta finantzen egoera aztertzen dituztela? G20-koen bilkura batean espioitza lanak egin zituztela?\nWikileaksen eta Snowdenen filtrazioen inguruan, bi gauza nabarmendu nahi nituzke. Batetik, informazio hori ez dela kaltegarria suertatu AEBentzat, bai ordea CIAk benetako etsaitzat jotzen zituztenentzat. Gainera, informazioa AEBen ustezko desadostasunarekin filtratzen denez, informazio horrek garrantzi handiagoa hartzen du. Ez omen dute filtrazioa onartu nahi, baina ez dute ekiditen informazioa filtratzea.\nBestetik, ALBAko estatuek amua jan eta arazoetan nola sartu diren nabarmenduko nuke. Assangek Erresuma Batuan Ekuadorrek duen enbaxadan jarraitzen du aterpe bila. Snowden kasua Evo Moralesen 13 orduko nazioarteko bahiketarekin amaitu zen. Snowden eta Assange ALBAko eragin lekuetatik urrun egon arren, zeharkako kalteak ALBAko herriek pairatu dituzte.\nNekez ulertu daiteke Assange jaunari Ekuadorrek eman dion babesa. Nekeza da ulertzea nola eskaini dioten Snowdeni aterpea Venezuelan, Ekuadorren, Nikaraguan eta Bolivian. Interneteko eztabaida foroetan, asko dira Venezuelan, Maduroren aldekoak izanda, Snowdeni aterpea eskaintzearen aurka azaldu direnak.\nAmaitzeko, egoera horien aurrean jaso beharreko zenbait irakaspen ere aipatu nahi genituzke. Lehena, Evo Moralesen hegaldia oztopatu zutenen artean frantziar eta espainiar gobernuak zeudela. Berriz ere gure herriaren garapen osoa ukatzen duten bi estatuek, nazioarteko legediaz trufa egin, eta Immunitate Diplomatikoari buruzko Vienako Hitzarmenak estatuko agintarientzat zehaztutako protokoloak ez zituzten bete. Hollande eta Rajoy, Rajoy eta Hollande, berriz ere nazioarteko legedia urratzen.\n2006an, Giza Eskubideen Behatokiak “La quiebra de las reglas del juego en el mundo y en la Unión Europea. La Experiencia Vasca” izenburuko txostena aurkeztu zuen, Kuban (interesa duenak www.behatokia.info webgunean topa dezake). Bertan aipatzen da II. Mundu Gerraren ostean zehaztutako giza eskubideen nazioarteko legedi osoa etengabe bortxatzen dela, eta XXI. mende hasieran atzeraka goazela, emakume eta gizon askeagoak izan beharrean, gero eta handiagoa dela emakume eta gizonezkoek gure gainean dugun kontrola, gure askatasuna gero eta mugatuago dagoela. David Choquehuanca Boliviako Atzerri Ministroak uztailaren 7an esan zuen nazioarteko hitzarmenak eta haien eraginkortasuna aztertu beharrean zeudela, «kapitalismoak krisi instituzionala eragin duela-eta». Nazio Batuen aurrean Boliviako enbaxadore den Sacha Llorentik antzekoa esan zuen uztailaren 4an.\nBaina bada beste irakaspen garrantzitsu bat honen harira. Zergatik lerratu ote dira ALBAko herriak Snowdenen alde? Zergatik esan dute asilo politikoa emango lioketela? Rebelion webgunean irakurri dugunez, Alfonso Sastreren mailako pertsona eta intelektual batek nola definitu dezake Snowden «honorable ciudadano» edo ohorezko herritar bezala? Are gehiago, zergatik onartzen dugu ezkerreko prentsan ere CIAko agente «ohia» dela? Nola dakigu «ohia» dela?\nGARA egunkariak, berriki, Rene Gonzalez espioi kubatarraren historia kontatu du. Kubako inteligentzia zerbitzuen jokaldi aparten adibiderik aipagarrienetakoa da. Angolako gerran heroitzat hartua, Kubatik ihes egin zuen abioi bat lapurtuz. Miamin, Kubaren aurkako talde terroristek besoak zabalik hartu zuten Rene Gonzalez eta horrela lortu zuen horien artean infiltratu eta Sobietar Batasuna erori ostean Kubak bizi zituen eraso terroristak etetea. Snowdenek munduari kontatu diona, edozein pertsonak sumatu zezakeena da, zehaztasunak zehaztasun. Baina egun, Edward Snowden heroi moderno bihurtu nahi dutela dirudi, espektakulu berri bat.\nWikileaks eta Snowden kasuak, ALBAko herrialdeak estutzeko baliatu dira beste helburuen artean. Horrekin batera, munduko atentzioa desbideratzea lortu dutela iruditzen zait, hatza eta ilargiaren kontakizunean bezala, hatzari begira gaudela ilargira begiratu beharrean. CIAk, Sirian eta munduko beste bazterretan egiten eta prestatzen dituen sarraskiak aztertu beharrean, espioitza masiboekin harritzen eta asaldatzen gara. AEBetako belatzek ikusarazi nahi digutena ikusten dugu, benetan ikusi beharrekoa ikusi beharrean.\nAtala : IV. BELAUNALDIKO GERRA\nEtiketak : ALBA, Assange, CIA, Snowden, Wikileaks\n← Ekonomia sozial eta solidarioa\nLa violencia imperialista, suma y sigue →


Tamalez, gutxi dira euskaldunok gure hizkuntzan irakur ditzakegun pentsamendu marxistaren lan idatziak. Horregatik, gure ekimenak argitaratuko dituen liburuxken artean Klasikoak bilduma osatzea ezinbestekoa dugu, eta Pello Oxandabaratzen lan eskuzabalari esker, hasiera eman diezaiokegu zerrenda horri gaurkotasuna galdu ez duen izenburu batekin: MARXISMOA ETA NAZIO-AUZIA.\nLeninen eskakizunez, Stalinek 1912. eta 1913. urteetan zehar idatzitako lan honetan, nazioa zer den definitzeaz eta mugimendu nazionalen izaera identifikatzeaz gain, materialismo dialektikoan oinarrituz garaiko sozialdemokraziaren adar ezberdinek tokian toki nazio-auziari proposatutako erantzunak aztertzen ditu eta, azkenik, Estatu errusierarentzako konponbidea aurkezten du.\nLan hau une aproposean argitaratzeko aukera izan dugu. Aipatu bezala, gaurkotasuna galdu ez duela esan baino, beharrezko giltza bihurtzen dela baieztatu dezakegu Euskal Herrian nazio-auziari buruzko eztabaida berpiztu dela ikusita, Euskal Nazio Askapenerako Mugimenduaren estrategia aldaketaren ondorioz.\nAldaketa estrategiko horrek suposatu du, batez ere, independentzia eta iraultza sozialistaren arteko loturaren apurketa. Izan ere, garai bateko ENAMen estrategia independentista iraultzailearen arabera, zapaldu, esplotatu eta zatitutako Euskal Herri Langileak bere arazoei erantzuna emanez, Estatu zapaltzaileen aparatu guztiak suntsitu behar zituen gure lurraldeetan, Atturritik Ebrorainoko Estatu independente eta sozialista baten eraikuntza ahalbidetzeko, proletalgoaren diktadura, beharrezko forma historikoa Euskal Herrian. Argi zegoen orduan: independentista iraultzaileek, injustizia guztien aurkako borrokalariak ziren aldetik, klase zein nazio askapena bilatuko zutela eta batera lortuko zituztela. Txanpon bereko bi aurpegiak baitziren, eta dira.\nAreago, independentziaren aldeko borroka Mundu Iraultza Sozialistaren zatia izango zen. Estatu Sozialista horrek behin behinekoa izango zen eta, internazionalistak ziren aldetik, beste herrialdeekin berdintasunean batuz, mundu mailako klase eta Estaturik gabeko gizartea eraikitzea helburu zuten: komunismoa.\nEstrategia berriak, berriz, euskal Estatu burges independente bat ezartzea du helburu. Izango bide dena ENAMen egitasmo historikoaren modu errealistan “garai berri” batera egokitzea. Batzuk diotenez, sozialismorako aurreko urratsa ere izango da. Errealitatea bestelakoa da oso. Ez da proiektu errealista bat, utopikoa baizik. Bere helburu burges mizkinei dagokienez zein, are gehiago, ENAMen helburu historikoak lortzeari begira. Egitasmo berritzailea ere ez da. Bere baitan ez baitago XIX. mendeko erreformista burges txiki baten idazkietan (Proudhon, Rodbertus, Sismondi, Bernstein...) aurkitu ezin den idei bakar bat ere. Eta zer esan sozialismorako aurreko urratsa izateko asmoari buruz? Hasteko, sozialismoa zerbait bada, komunismorako trantsizio fase bat da. Ez dago argi, beraz, zer esan nahi duen sozialismora heltzeko aurreko urrats bat. Dena den, Euskal Herri Langileari sinestaraztea bere onurako erreforma sozial eta politiko sakonak posible direla kapitalismoarekin apurtu gabe ez da sozialismorako urrats bat, kapitalismoa edertzea baita.\nHonen aurrean, hirugarren bide bat aurkezten zaigu, independentismo iraultzailea arbuiatu duten bere burua komunistatzat dutenena. Bainuontzian dagoen ur zikinarekin batera bainatzen ari ginen umea botatzea dela, gure ustez. Zeren eta independentzia ez baita soilik nazio zapalkuntza amaitzeko modu bakarra, Euskal Herriko errealitate historikoa kontutan hartuta. Independentziaren aldeko borroka izan da eta izan liteke eragile iraultzaile indartsua. Egia esan, 1950 hamarkadatik ENAM eta Irlandako Mugimendu Errepublikanoa izan dira Mendebaleko Europako mugimendu iraultzaile bakarrak. Zerbaitegatik izango da, ez da?\nHonek guztiak ez du esan nahi estrategia independentista iraultzailea akatsik gabekoa zela. Eta, ondorioz, ENAMen aldaketa estrategikoa indar ilunen konspirazio hutsa izan dela. Hau irrazionala bezain idealista baita. Izan ere, erreformisten arrakasta ez zen posible izango independentismo iraultzailean gabezi teoriko eta ideologiko garrantzitsuak ez baleuzka.\nHorregatik behar dugu taburik gabeko independentismo iraultzailearen balantze kritiko bat. Iraultzaile euskaldunon arteko eztabaidaren bidez egin behar duguna.\nEspero dugu, beraz, betebehar honetan liburuxka hau lagungarri izatea.\nMARXISMOA ETA NAZIO AUZIA\nErrusian, kontrairaultzaren garaiek, “ekaitza eta kazkabarra” ekartzeaz gain, mugimenduarekiko desilusioa eta amankomuneko indarrekiko fede falta ekarri dituzte. “Etorkizun dirdiratsu” baten esperoan, jendeak, bere nazionalitateaz gaindi orobatean borrokatzen zuen: denon arazoak guztiaren gainetik! Baina barrenean zalantzak agertzen hasi zirenean, jendea multzo nazionaletan sakabanatzen hasi zen: norbera bere buruaz ardura dadila! “Arazo nazionala” guztiaren gainetik!\nAldi berean, herrialde osoan ekonomia eraldaketa prozesu bat ematen ari zen. 1905. urtea ez zen alferrik iragan: nekazalgunean zirauten joputzaren apurrek kolpe gogor bat jasan zuten. Gosearen urteen osteko uztaro onek eta honen atzetik etorri zen goraldi industrialak kapitalismoaren aurrerapena lagundu zuten. Nekazalgunean eman zen diferentziazioak, hirien hazkundeak eta salerosketaren eta komunikazio bideen garapenak aurrerapauso bat eman zuten. Gertaera hau, batez ere, periferiako eskualdeetan ematen da, eta honek Errusiako nazionalitateen garapen ekonomikoa sendotu besterik ezin zuen egin. Eta hauek mugitu beharrean hasi ziren.\nUrte hauetan ezarritako “erregimen konstituzionalak” ere nazionalitateen suspertzea lagundu zuen. Egunkarien eta oro har, literaturaren hazkundeak, prentsa eta kultur instituzioen nolabaiteko askatasunak, herri-antzerkien garapenak eta abarrek “nazio sentimenduak” sendotzea ekarri zuen. Dumak zein hauteskunde kanpainak eta bere talde politikoek, nazioei bizitasuna emateko aukera berriak eta hauek mobilizatzeko esparru berri bat zabaldu zituen.\nGoitik hasitako nazionalismo oldarkorrak eta “boterearen ahaldunek”, periferiaren “askatasunarenganako maitasunaz” mendeku hartzeko hasitako errepresio uholdeak, erreakzio bezala behetik sortutako nazionalismo uholde bat ekarri du, hauxe askotan txobinismo hutsa izatera iristen zelarik. Denok ezagutzen ditugu gertakari hauek: judutarren artean, sionismoaren sendotzea; Polonian, txobinismoarena; tartariarren artean panislamismoarena; armeniarren, georgiarren eta ukrainarren artean, nazionalismoaren gogortzea eta burges-ttipi ororen barrenetan, antisemitismoranzko joera.\nNazionalismoaren uholdeak, langile masak irenstea mehatxatuz aurrera egiten zuen. Eta askapen mugimendua gero eta gehiago ahultzen zelarik, zenbat eta gar handiagoz loratzen zen nazionalismoa.\nUne latz hauetan, sozialdemokraziak eginkizun handi bat zuen: nazionalismoari aurre egitea, masak “izurrite” orokorretik babestea. Izan ere, sozialdemokraziak bakarrik lor zezakeen hori, nazionalismoari internazionalismoaren eta klase batasunaren eta banaezintasunaren arma kontrajarriz. Eta nazionalismoaren uholdea zenbat eta indartsuagoa izan, zenbat eta bortitzago entzun beharko zatekeen Errusiako nazionalitate guztietako proletarioak anaitzearen eta batzearen aldeko sozialdemokraziaren oihua. Halako momentuetan, nazionalismoarekin zuzenean topeka ari ziren periferiako eskualdeetako sozialdemokraten aldetik sendotasun berezi bat beharrezkoa zen.\nBaina sozialdemokratek, eta inork baino gutxiago periferiako eskualdeetakoek, ez zuten eginkizunak eskatzen zuen mailarik eman. Bundek, lehen eginkizun amankomunak nabarmentzen zituenak, orain helburu nazionalista hutsak jartzen ditu lehen mailan: joera hau hain muturreko egin zen, ezen bere hauteskunde kanpainako puntu nagusietako bat “larunbateko ospakizunak” eta “jiddisharen aintzatespenak” osatzen zutela. Bunden atzetik Kaukaso etorri zen: sozialdemokrata kaukasiar batzuek, lehen beste sozialdemokrata kaukasiarrekin batera “autonomia nazional-kulturala” errefusatzen bazuten ere, orain berehala lortu beharreko aldarrikapen bezala aurkezten dute. Eta hori, zalantza nazionalistak aintzatesten zituen ebazpena onartu zuen likidatzaileen konferentziaz hitzik ez egitearren.\nGuzti honetatik, nazio-auziari buruzko Errusiako sozialdemokraziaren ikuskerak sozialdemokrata guztientzat guztiz argi ez daudela ondorioztatzen dugu . . . . . . . . . . . . . . . . .\n Stalinek liburu hau nagusiki 1912an idatzi zuen, Vartsovian eta gero Vienan bizi zelarik. Lehen aldiz 1913ko martxoaren eta maiatzaren artean artikulu gisa argitaratu zen Prosvestxenie (“Ilustrazioa”) deituriko aldizkari boltxebikearen 3, 4 eta 5 zenbakietan, “Nazio arazoa eta sozialdemokrazia” izenburupean. Artikuluaren sinatzaile gisa “K. Stalin” agertzen zen, K horrek Stalinen lehenagoko “Koba” ezizenari egiten zion erreferentzia (garai batean, Stalinek ezizen biak, zaharra eta berria, batera erabiltzen zituen, bere burua “Koba Stalin” bezala aurkeztuz).\nProsvestxenie aldizkaria, boltxebikeen aldizkari legala izan zen, prentsa ilegal boltxebikearen ikur zen Pravda (“Egia”) egunkariari loturik zegoen. 1911ko abenduan hasi zen editatzen, Lenin zuzendari zelarik. Stalin zuzendaritza taldeko kide izan zen, 1913an atxilotua izan zen arte. 1914an I Mundu Guda hastean aldizkaria legez kanpo geratu zen. 1917ko uztailean zenbaki bikoitz bat atera zen, aldizkariaren azken alea izan zelarik.\nLiburuari dagokionez, esan bezala, lehenik artikulu gisa atera zen, bere lehen izenburua “Nazio arazoa eta sozialdemokrazia” zelarik. Lenin bera liluratuta geratu zen irakurritakoan eta Stalini sekulako loreak bota zizkion. 1914an San Petersburgoko Priboi argitaletxeak liburu bakun gisa argitaratu zuen, Nazio arazoa eta marxismoa izenburupean. Baina handik gutxira, Errusiako Barne Ministeritzak liburua debekatu egin zuen eta liburutegietatik erretiratua izan zedin agindu zuen. 1920an artikulua berriz argitaratu zen, Errusiako Errepublika Sobietarraren Nazioetarako Herri Komisariotzak, Stalin beraren zuzendaritzapean, Stalinen Artikuluen Bilduma bat atera zuenean, artikulu hau ere bertan agertzen zelarik. Hortik aurrera hainbatetan izan zen argitaratua, adibidez 1934an Stalinen artikuluen bilduma berri batean sartu zuten; Nazio eta kolonial arazoa izenekoan. Denborarekin batera, Stalinen lanik ezagunenetako bat bilakatu zen.\n Duma: Errusiako parlamentua; 1905ean tsarrak herriaren iraultza nahiak asetzeko deitutakoa. Halere, argi zegoen Duma ez zela hasieran piztu ziren itxaropenek aditzera emandako parlamentu demokratikoa, tsarraren interesetan erabiliko zerbitzu-parlamentua baizik. Boltxebikeek, hasieran boikota egiten bazioten ere, gerora, Dumaren iruzurra deslegitimatzeko asmoz, intsurrekzio iraultzailea ezinezkoa zen testuinguru batean Duman parte hartu zuten, ez hau indartzeko asmoz, baizik eta hau monarkiaren eta burgesiaren aurkako plataforma bezala, iraultzaren onerako tresna (eta ez helburu) bezala erabiliz. Guztira Duman lau legealdi izan ziren eta azkenengoan Gobernu tsaristak hauteskundeetan langileen bozka eskubideak eta ordezkaritza mugatu egin zituen, iraultzaileen presentzia eta parte hartzea mugatu asmoz.\n Tartariarrak: SESB osatzen zuten lurretan zehar hedatutako herri turkikoa; turkiar familiako hizkuntza batez hitzegiten dute, eta alfabeto zirilikoz idazten dute. 10 milioi bat tartariar daude, horietako bi Tatarstanen bizi direlarik, kopuru hauek zehazten zailak badira ere. Euren izena “Ta-ta” mongoliar tributik dator, eta gerora, tribu hau beste tribu turkiko edo mongoliar batzuekin batzerakoan eta Erdi Aroan zehar errusiar lurrak inbaditzerakoan, errusiarrek halako tribu mongol-turkikoak izen generiko horrekin ezagutuko zituzten. Historian zehar “tartariar” izenak eztabaida handia sortu du, izen honetan sartutako taldeen sailkapena gutxi arte aldakorra eta ez oso zehatza baitzen. Gehienak musulman suniak dira eta horixe da euren erlijio tradizionala; Errusian hainbeste denbora egon eta gero batzuk kristautasun ortodoxora aldatu badira ere. Oso barreiaturik bizi dira, beraz tartariar guztien arteko batasun sentimendua ahulduz joan da. V mendean Gobiko desertuan lokalizaturik zeuden, eta IX-XII mende artean mendebalderantz mugitu ziren eta Erdi Aroko errusiar Estatuak inbaditu zituzten, Erdi Aroko mundu eslaviarraren mapa aldatuz: Estatu eslaviar batzuk suntsitu edo konkistatu egin zituzten eta beste batzuk menperatu (tartariarren inbasioak errusiar eta oro har Ekialdeko eslaviar historian mugarri garrantzitsu bat dira). Gehienbat, Krimean eta Volgaren arroan finkatu ziren, eta bertan euren Estatuak sortu zituzten: Krimeako khanerria eta Kazango khanerria. Azken hau, Iban IV Izugarria tsarrak konkistatu eta Errusiar Inperioan sartu zuen, hala ere tartariarrak euren presentzia eta euren eragina (batez ere merkatari gisa) mantentzeko gai izan dira. Krimeako khanerria oso boteretsua izan zen eta Otomandar Inperioaren aliatu gisa jardun zuen Ukrainako kosakoen edota Poloniar erresumaren aurka borrokatuz. Kattalin Handia tsarinak Krimea konkistatzerakoan desegin zen; eta XIX mendean Gobernuak eslaviar jatorrizko biztanle asko Krimeara joatea babestu zuen bertako tartariarren presentziari kontrabalantza egiteko. Hori dela eta, mende horretan Krimeako tartariar askok Turkiara emigratu zuten eta Krimean tartariar presentzia asko murriztu zen. Sobietar Iraultzarekin batera, Volgaren arroko tartariar boltxebikeek, Sobietar Batasunaren barruan Tatarstango Sobietar Errepublika Autonomo Sozialista aldarrikatu zuten Kazan hiriaren inguruan, eta hala tartariar hauek euren burujabetza berreskuratu zuten. 1992an, Sobietar Batasuna desegin eta urte batera, Tatarstango Errepublika sortu zen, eta bere Konstituzioaren arabera “Errusiako Federazioari atxikitako Errepublika bat da”.\n Errusiako sozialdemokrazia: Kontzeptu hau aipatzerakoan, orokorrean, Errusiako mugimendu marxistaz eta batez ere Errusiako Langileen Alderdi Sozialdemokrataz ari gara. Alderdi hori 1897an sortu zen, eta 1903an bere barruan boltxebikeen eta mentxebikeen korronteak azalduko ziren. 1912an, korronte hauek guztiz bananduko ziren (ikus 8 oharra). Hala ere, Stalinek liburu hau 1913an, oraindik apurketaren arrazoi eta ondorio denak oso argi ez zeudenean idatzi zuen; beraz, Stalinek kontzeptu hau sarritan erabiliko du, agian apurketaren sakontasunaz eta bere ondorioez oraindik kontziente ez zelako, edo baita apurketaren aurretik alderdiak batuta izan zuen historiari so egitean.\n Bund: Bund erakundea langile judutarrak biltzen zituen alderdi sozialista judutarra izan zen. Bere izen osoa “Poloniako, Lituaniako eta Errusiako Langile Judutarren Federazio Nagusia” zen (Bund hitzak jiddishez Federazio esan nahi du). Bund erakundea 1897an sortu zen, Errusiar Inperioko langile judutar guztiak elkarte bakar batean batzeko asmoz. Errusiako Langileen Alderdi Sozialdemokrata 1898an sortzean, Bund erakundea mugimendu marxista bateratuaren parte izatera pasa zen, baina azken honen II Kongresuan, Bund erakundeak alderdi bateratua utzi egin zuen, honek Bunden autonomia nazionalerako proposamena onartu ez zuelako. 1906an, IV Biltzarrean, berriz batuko bazen ere, batasun hori formazkoa izan zen, ez benetakoa. Bundistek, errusiar mugimendu marxistaren zatiketaren aurrean, gehienbat mentxebikeen alde egiten zuten (adibidez, 1912ko abuztuko Likidatzaileen Konferentzian parte hartzerakoan). Bund erakundea sionismoaren aurka zegoen, Europako judutarrentzat Palestinan Estatu judutarra eraikitzeko emigratzea baino autonomia kulturala defendatzen zuelako eta judutarren hizkuntza legez hebraieraren ordez jiddishera defendatzen zuelako; halere, judutar askok Palestinara emigratzeak, Bunden militantziaren murrizketa ekarriko zuen. Bund erakundea, batez ere Bielorrusian eta Ukrainan zen indartsua eta judutarrak pogrometatik defendatzeko miliziak antolatzen zituen. 1917an otsaileko iraultza burgesa babestu zuen, baina Urriko Iraultza Sozialistaren aurka agertu zen. Hala ere, zuriek eramandako pogrom gogorrek bundista asko boltxebikeengana hurbildu zituzten, Bunden barruan zatiketa prokomunista bat sortuz. SESBen, Bunden “post mortem” lorpenik handiena, SESBk Birobidzhaneko Judutar Oblast Autonomoaren sortzea izan zen. Polonian alderdi aktiboa izan zen II Mundu Guda bukatu arte, eta nazismoaren aurkako erresistentzian (esaterako Vartsoviako Ghettoko Matxinadan) parte hartu zuen. Gaur egun ez da alderdi bezala existitzen, baina badaude Bunden ondarea bizirik mantentzen duten zenbait judutar zentru kultural\n Larunbata (Sabbath): Judutarrentzat larunbata Jainkoaren otoitz-eguna da, eta egun horretan zerbitzu erlijiosoak bete behar dituzte. Kristauentzat igandea denaren baliokidea da\n Jiddish: Europa erdialdeko judutarren hizkuntza, germaniar hizkuntzen familiakoa. Hizkuntza honek alemanieraren antza handia du, hizkuntz-enborra alemanierarena da, hiztegi aldetik hebraieraren mailegu batzuk baditu ere. Gaur egun 2-3 milioi hiztun ditu mundu osoan zehar barreiatuta, eta gehienbat hebraitar alfabetoz idazten da, latindar alfabetoz ere idatzi badaitekeen arren. XVIII mendean, Ilustrazioarekin batera, Haskalah mugimenduaren eraginez europar judutar askok, “kultura hartzeko” eta “integratzeko” nahi horrek bultzatuta, jiddisha alde batera utzi zuten, “hizkera ez-zibilizatu trakets” bat eta “berezitasun mugatzaile” bat zelakoan; horrela europar kultura eta hizkuntzetara asimilatzen hasi ziren. XIX eta XX mendeetan, normalizazioari eta literatur produkzio handiari esker, jiddishak berpizkunde bat izan zuen. Halere, nazismoak judutarren aurka burututako jazarpen kriminalak jiddisharen hiztun kopurua asko murriztu zituen, asko genozidioan hil baitziren eta beste askok heriotza saihesteko ihes egin behar izan baitzuten. Beste alde batetik, judutar nazionalismo sionistak hebraieraren mesedetan jiddish hizkuntza alboratu egin zuen (gaur egun Israelen ez da hizkuntza ofiziala eta guztiz baztertua dago). Errusian, Sobietar Iraultzarekin batera, SESBeko toki batzuetan, hala nola Bielorrusian, Ukrainan edo Moldavian hizkuntza aintzatetsia izan zen, eta 1934an sortutako Birobidzhan Judutar Oblast Autonomoan (Errusian), hizkuntza ofiziala da.\n Likidatzaileen konferentzia: Mentxebikeen eskuineko ildoak, likidatzaile izenaz ezagutua zenak, 1912an antolatu zuen konferentziaz ari da Stalin. Likidatzaileen Konferentzia, 1912ko abuztuan, Vienan, errusiar mugimendu sozialistako talde antiboltxebike guztiek (trotskistek, mentxebikeek, bundistek, kaukasiar errebisionistek eta abar) burutu zuten konferentzia bat izan zen. Konferentzia honen helburua, boltxebikeak bakartzea eta hauen eragina murriztea izan zen. Konferentzian hartutako erabakien arabera, Alderdiaren egitura iraultzaile ilegalak likidatu egin behar ziren, alderdi guztiz legal bat eraikitzeko bidean, autodeterminazioaren eskubidea alde batera utzi behar zen autonomia nazional-kulturalaren mesedetan, lurraren banaketaren ordez, nekazal erreforma moderatua defendatu behar zen, eta bide iraultzaileen ordez, bide konstituzionalista legalak hartu behar ziren. Konferentzia honek Duma tsaristan parte-hartzearen garrantzia handietsi egin zuen, burgesia liberalarekin akordio politikoa lortzea onesteraino. Konferentzia honek mentxebikeen eta boltxebikeen arteko behin-betiko apurketa ekarri zuen.


deskribapena:Berokuntza Pad Skin Friendly SBR,Infragorri Beroa,Berogailua Eraztun luzearekin\nHome > Produktuak > Etxetresna elektrikoen berogailua > Zeramikazko zoru berogailua > Berogailua, Infragorriarekin\nModeloaren zenbakia: F001\n3 Berokuntza moduak Ezarpenak - Emandako beroaren zenbateko zehatza odol-zirkulazioa sustatzeko, eta atzera minak, sorbaldak mina, urdaileko mina, cramps, mina muskulua, artritis, eta beste edozein ondoeza non tratamendu termikoa erabil daiteke. Erabat egokia hainbat jendetzarako. (Argi urdina 40 ℃ / 104 ℉, Argi Zuria 50 ℃ / 122 ℉ eta Gorria bat 60 ℃ / 140)\nEramangarria eta erosoa - 4500 Mah powerbank batekin dator, libreki mugitzeko aukera ematen duena eta bero-terapiaz gozatzeko, barruko zein kanpoko edozein unetan. Halaber, horman konektatu dezakezu etxeko / bulegoko erabilerako kargagailuarekin.\nGoi-mailako materiala. SBR-aren azala errespetatzen duten ehunez eta karbono zuntz goi mailako barnealdean egina, berogailua modu eraginkorrean transmititzen du mina gunean. Barruko tenperatura kontroleko adimenduna automatikoki itzaliko da, berotze gehiegirik gabe, erabiltzeko oso seguru eta kezkagarria saihesteko.\nJarri gehien People-Flexible velcro uhala eta dator zabala bat doitzeko eroso mina gunean inguruan. Peluxea izugarrizko berogailu leuna bermatzen du.\nEnbalatzeko: 1 * Berokuntza Wrap; 1 * UL-k ziurtatutako kargagailua; 1 * uhal luzatua; 1 * DC USB linea; 1 * botere bankua (SGS ziurtagiria); 1 * erabiltzailearen eskuliburua. Edozein zalantza edo arazo, mesedez, jar zaitez gure bezeroarentzako zerbitzua harremanetan jartzeko.\nBerokuntza Pad Skin Friendly SBR Infragorri Beroa Berogailua Eraztun luzearekin Berokuntza Sauna Film Berokuntza Mat batekin FRARED Berokuntza Pad Hedgehog Berokuntza Pad Amazon Berokuntza Pad FAR IR batekin


Zergadunen eta bulegoetan lan egiten dutenen osasunerako arriskutsua izan daitekeen edozer saihesteko, COVID-19ak sortutako osasun egoeraren ondorioz, hainbat babes neurri hartzeaz gain, protokolo jarduerak abiarazi dira denon segurtasuna bermatzeko.\nLehenago hitzordua izanda baino ezingo zara joan Ogasunaren bulegoetara. Orri honetan bertan gaitutako estekan edo 945181555 telefonoaren bidez (ordutegia: 08:00etatik 14:30era, astelehenetik ostiralera) eskatu ahalko duzu\nHitzordua baino 5 minutu lehenago sartu ahalko zara bulegoetan. Pertsona bat baino ez hitzorduko, salbu eta mendekotasuna baduzu, zurekin beste pertsona bat joan ahalko da-eta..\nNahitaez eraman behar duzu jantzita maskara gure bulegoetan zauden bitartean.\nGure bulegoetan sartzeko, gel hidroalkoholikoko banagailuak erabili beharko dituzu (zure eskura jarri ditugu eskuak garbi izateko).\nPrebentzio neurri moduan, izapidea egiteko beharrezkoa den guztia eraman ezazu: boligrafoa, ereduak/inprimakiak beteta eta beharrezkoak diren fotokopiak aterata.\nAurretiko hitzordua eskatu, aldatu edo baliogabetzea\nHitzordua eskatzeko zerbitzua\nZein bide dago Arabako Foru Ogasunarekin hitzordua eskatzeko?\nARABAEUS: Aldez aurreko hitzordua eskatu.\nTelefonoz: 945 18 15 55 telefonora deituta, 8:00etatik 14:30era, astelehenetik ostiralera.\nKomeni da zergadunak hitzordua eskatzean agiriren bat aldean izatea?\nJasotako likidazio edo ebazpenei buruzko argibideen kasuan, zergadunak agiria aldean izan behar du, izan ere, hitzordua eskatzeko momentuan, likidazio edo ebazpenean jakinarazi zaion beharrezko kodea eman behar du.\nIFZ eskatu edo errolda eredu bat betetzeko, ez da beharrezkoa begien bistan inolako agiririk izatea. Hala ere, hitzordura joaten zarenean 4. galderan adierazitako agiriak aurkeztu beharko dituzu.\nZein da hitzordua eskatzeko ordutegia?\nHitzordua ordutegia 8:15etik 14:30era izango da\nHitzordura doanean zergadunak zein agiri eraman behar du?\nZergadunak aurkeztu beharreko dokumentazioa hitzorduaren arrazoiaren arabera aldatuko da.\nIFZ eskatuz gero, ezinbestekoa izango da urtarrilaren 28ko 41/2009 Foru Aginduan (2009/02/03ko ALHAO, 19. zk.) adierazitako dokumentazioa aurkeztea, eta zentsu-eredu bat betetzean, eredua betetzeko behar den dokumentazioa aurkeztu beharko da, eta, hala badagokio, ezinbestekoa izango da Jarduera Ekonomikoen gaineko Zergan alta edo baja eman izanaren fotokopia aurkeztea.\nZergadunak Arabako Foru Ogasunarekin duen hitzordura joan beharko du, NAN edo IFZrekin.\nMesedez, eman zure posta elektronikoa hitzordua eskatzeko unean, hitzordua berresteko mezu bat bidal diezaiogun, eta ekar itzazu hitzorduaren oroigarria eta aurkeztu beharreko dokumentazioa.\nHitzordua non izango da?\nGasteiz (Samaniego kalea 14, C.P.01008),\nLaudio (Herriko Plaza z/g, P.K. 01400 Laudio)\nLaguardia. (San Juan plaza. Samaniego Etxea C.P. 01300).\nJasotako likidazioei edo ebazpenei eta IFZ eskaerari buruzko argibideen kasuan:\nGasteizko (Samaniego kalea 14, C.P.01008),\nSalbu eta hurbilen duzun bulegoa Laudio edo Guardia bada, nahiago baduzu telefonoz kasu egin. Kasu horretan, hitzordu gisa hitzartutako egunean eta orduan, Arabako Foru Ogasuneko pertsona bat zurekin harremanetan jarri ahal izango da, eman digun telefono-zenbakira deituz.


Trumoi eta tximistarik gabe, giro ekaiztsua izan da abuztuan Iruñean. Alde Zaharreko Maravillas gaztetxearen husteak ekarri du ekaitza. Elkarrizketarako eta adostasunerako deiak alde bietatik egin badira ere, giroa arras nahasi du aferak, gaztetxearen aldekoen eta Nafarroako Gobernuaren artean ez ezik, baita Nafarroako Gobernua osatzen duten alderdien artean ere. Hamalau urte igaro dira Alde Zaharreko Euskal Jai Gaztetxea bota zutenetik, eta ordukoak ere askoren gogoan izango dira, zenbait arlotan (politikoa eta instituzionala, esaterako) testuingurua oso desberdina izan arren. Nolanahi ere, auziak berriz ere puri-purian jarri ditu oinarrizko hainbat kontu: gune autogestionatuen garrantzia eta beharra, jabetza publikoaren izaera eta erabilera, jarduera komunitarioen rola gizartean... Lerrook argia ikusten dutenerako, baliteke egoera aldatua izatea. Hori bai, ekaitzak utziko duena ezin jakin, nahiz eta asko eta asko ondorioen beldur izan. Are gehiago hauteskundeak gertu direla jakinda. Udazkeneko hego haizeak argituko ahal du zerua!\nEuskaltzaindiak 682 forma gehitu dizkio bere Hiztegiari\nUdarekin batera, bere Hiztegiaren bertsio elektronikoa eguneratu du Euskaltzaindiak. Orotara, 682 formarekin osatu dute hiztegia: 517 sarrera eta 165 azpisarrera. Gainera, beste 381 sarrera zuzendu eta osatu ditu. Sarrera berrien artean dira, besteak beste, ahobatezkotasun, beganismo, bidegorri, blog, blogari, brigadista, burka, buxatu, desizoztu, ehorztetxe, endekapen, etxegabetu, flysch, gay, gospel, hasieratu, iktus, ilegalizazio, imajinario, jasangarritasun, jihadista edo pexmerga. Azpisarreren artean dira, berriz, debuta egin, eskola(-)jazarpen, genero(-)indarkeria, herri(-)galdeketa eta beste. Gehituriko forma horiekin, 38.409 sarrera, 7.150 azpisarrera eta 62.519 adiera ditu guztira hiztegiak. Euskaltzaindiaren Hiztegia arauemailea da, eta 2016ko urritik dago sarean, www.euskaltzaindia.eus atarian.\nFilm arrakastatsuenak ere jasoko du Oscar saria aurrerantzean\nFilm onena, zuzendari onena, aktore onenak... orain arteko 24 kategoria sarituei beste bat gehituko die Hollywoodeko akademiak. Hala, aurrerantzean, filmik arrakastatsuenak ere Oscar saria jasoko du. Hau da, zinema aretoetan diru gehien biltzen duten pelikulek berezko kategoria izango dute. Azken urteotan, Oscar sarien banaketa ekitaldiak gero eta ikusle gutxiago izan ditu. Joera hori iraultzeko, hainbat neurri iragarri ditu Hollywoodeko akademiak. Hala, aipatu saria sortzeaz gain, sari banaketen gala arinagoa egingo dute. Azkarragoa, alegia, telebistaren erritmora egokituta. Hori lortzeko, sari teknikoenak, hain ezagunak ez direnak, ez dituzte zuzenean emango galaren telebistako emanaldian, iragarkietarako tarteetan baizik. Era berean, 2020tik aurrera, sari banaketa galaren data bizpahiru aste aurreratuko dute. Erabakiak, nola ez, hautsak harrotu ditu, eta kritika ugari eragin, hala sektorean nola zinemazaleen artean. Besteak beste, negozioa besterik ez lehenestea egotzi diote akademiari, eta ikusgarritasun handiagoa behar duten lanak are ezkutuago uztea.\nNafarroa osoan euskara behingoz ofiziala izan dadila eskatuko dute urriaren 27an\nNafarrek lurralde osoan euskaraz bizitzeko duten eskubidea aldarrikatuko du Euskararen Gizarte Erakundeen Kontseiluak, datorren urriaren 27an, Iruñean. Hots, euskara Nafarroa osoan behingoz ofiziala izan dadila eskatuko du Kontseiluak Iruñeko karriketan, mobilizazio jendetsua antolatuta. Horretarako, Euskararen Lege berriaren beharra aldarrikatuko dute, alegia, zonifikazioaren bitartez euskal hiztunen eskubideak urratzen dituen legea baztertu, eta nafarren hizkuntz eskubideak bermatuko dituen lege berria egiteko premia, “aldaketaren legealdia” deiturikoa amaitu baino lehen. Kontseiluak azaldu duen moduan, soilik horrela etengo da hizkuntz eskubideen urteetako urraketa, eta horrela bakarrik bermatuko da nafarrek euskaraz bizitzeko duten eskubidea. Horrenbestez, legealdi honetan ere, beste zenbaitetan egin den moduan, Euskararen Lege berriaren eskaria helaraziko die Kontseiluak Gobernuari eta alderdi politikoei, herritarren laguntzaz.\nUrretxu eta Zumarraga batuko ditu Kilometroak jaiak\nUrriaren 7an egingo da 2018ko Kilometroak, Gipuzkoako ikastolen aldeko jai erraldoia. Urretxu-Zumarraga Ikastolak hirugarrenez antolatuta, Urretxun eta Zumarragan egingo da. Zubiak batuz leloari jarraiki, bi herriak batuko ditu 5,9 kilometroko ibilbideak. Elkarren arteko zubiak batuta, bakoitzaren indarrak biderkatu nahi dituzte antolatzaileek, bi herriak ibilbide eta norabide bakarrean bat eginda. Euskarara iristeko bidea, beste hainbat baliorekin batera: parekidetasuna, aniztasuna, auzolana, harremana, elkarrekiko errespetua... Balio horiek guztiak sendotzea izango du helburu aurtengo jaiak, bi herrien arteko zubi lana egiten duen Urretxu-Zumarraga Ikastolari esker. Informazio guztia www.kilometroak.eus atarian eskura daiteke, ekimenari laguntzeko moduak barne.


Gomendatutako elikadura eta nutrizio-jarraibideak 65 urtetik gorakoentzat | Consumer\nGomendatutako elikadura eta nutrizio-jarraibideak 65 urtetik gorakoentzat\nUrteek aurrera egin ahala, organismoa aldatu egiten da, eta bizitzako beste garai batzuetan ez bezalako premiak ditu. Hala, zure dieta (eta zure ohiturak) hobetu dezakezu, hobeto zahartzeko\nEgilea: Eduard Baladia 2021-ko otsailak 11\nZahartze Osasuntsuaren Hamarkadan bizi gara. Hala erabaki zuten Osasunaren Mundu Erakundeak (OME) eta Nazio Batuen Batzar Nagusiak 2020ko hasieran. Bizitzako etapa hori mahaian hasten da, baina baita eguneroko ohituretan ere, eta ez da 65 urte bete arte itxaron behar ohitzeko. Urteak igaro ahala organismoa nola aldatzen den eta hobeto zahartzeko jarraibide dietetiko nagusiak zein diren azalduko dizugu.\nBizi-itxaropena handitzea —80,1 urte gizonentzat eta 85,44 urte Espainiako emakumeentzat, 2020ko Estatistika Institutu Nazionalaren aurreikuspenen arabera— osasun-arloan lortutako aurrerapenen isla ona da, baina erronka soziala, ekonomikoa eta politikoa ere bada. Urteak igaro ahala, 65 urtetik gorako biztanleen ehunekoa handitu egiten da. Pandemia garaiotan kalkuluak neurtzea zaila den arren, kalkulatzen da 2020. urtea izan dela 5 urtetik beherako haurrak baino pertsona zaharragoak dituen lehen urtea, eta 2050erako espero da “hirugarren adina” deritzonak gehiengoa ordezkatzea.\nBizitza-luzera handitze horretan funtsezkoa da bizi-kalitatea. Europako Estatistika Bulegoaren (Eurostat) 2016ko txosten baten arabera, Espainiako emakumeek batez beste 66,5 urte bizi dituzte osasuntsu, eta gizonek, berriz, 65,9 urte. Urte gehien bizi diren pertsonek osasun ona badute eta familien eta komunitatearen bidez aktiboki parte hartzen badute, gizarteak indartzen laguntzen dute. Hala ere, urte luzeetan osasun txarraren eragina jasaten badute, gizarte-isolamendua eta mendekotasuna areagotu egiten dira, eta horrek, zalantzarik gabe, ondorio negatiboak ditu, bai pertsona horien bizi-kalitatean, bai gizarte osoan.\nHorrela aldatzen da organismoa 65 urtetik aurrera\nBizi-zikloaren etapa izateaz gain, zahartzeak funtzio biologikoen galeraren hasiera markatzen du. Oro har, pertsona bakoitzaren arabera bada ere, hauek dira 65 urtetik gorakoen aldaketak. Aurreneurriak hartu behar dira:\nSistema kardiobaskularra. Adin horietan odol-hodien zurruntasuna handitzen da, eta, ondorioz, bihotzak lan gehiago egin behar izaten du, eta horrek patologia kardiobaskularrak izateko arriskua areagotzen du.\nHezur-sistema. Hezurrek dentsitatea eta muskuluak, sendotasuna eta elastikotasuna galtzen dituzte, eta horrek, oro har, desoreka- eta haustura-arriskua areagotzen du.\nGaruna. Oroimena kaltetu egin daiteke, eta begiak eta belarriak endekatzeak entzumena eta ikusmena galtzea eragin dezake.\nDigestio-sistema. Funtzionaltasuna galtzeak (adibidez, urdailaren eta hesteen mugikortasuna murrizten du, azido gutxiago jariatzen da eta hortzetako esmaltearen erresistentzia murrizten du) idorreriaren eta txantxarraren arriskua areagotzen du. Gernu-aparatuaren aldaketek inkontinentzia arriskua eta maskuria husteko zailtasuna areagotzen dituzte.\nSistema endokrinoa. Gorputzaren funtzionamenduari hormona-jariaketa desberdinek eragiten diote, eta horrek sexu-beharrak aldatzea dakar, testosterona-maila txikiagoa delako.\nNutrizioaren ikuspegitik, adinean aurrera egin ahala, gorputzak energia gutxiago gastatzen du. Gainera, hezur eta muskuluetako arazoek mugitzeko gaitasuna murrizten dute, eta horrek jarduera fisikoari eragiten dio. Aldaketa horien ondorioz, 65 urtetik gorakoek etengabe doitu behar dute energia, pisu osasungarria izateko. Aldaketa fisiologiko handiak gorabehera, heldu osasuntsuenen bitamina- eta mineral-beharrak adin ertainekoen antzekoak dira.\n60 urte baino gehiago dituzu? Ikusi nola hobetzen duen osasuna jarduera fisikoarekin\nNola zahartu hobeto\nElikadura eta jarduera fisikoa funtsezkoak dira zahartzean. Portaerak bizimodu osasungarri baterantz aldatzea (jarduera fisikoa, elikadura osasuntsua eta tabakoaren eta alkoholaren kontsumoa saihestea konbinatzen ditu) lehenengo jarduera-ildoetako bat da, bai gaixotasun kroniko gehienei aurrea hartzeko, bai horiek tratatzeko. Hala berretsi zuen “Jarduera fisikoaren eta europar helduen eritasun kronikoen arteko elkartea” izeneko nazioarteko azterlanak, 2019an Journal of Sports Sciences aldizkarian argitaratua.\nOraindik bilobak izateko adinean ez gaudenean, horretara ohitu behar dugu. Jateko ohitura osasungarriak lehenago hartu behar dira. Oro har, adin horretako nutrizio-eskakizun guztiak elikadura-eredu osasungarri baten bidez bete daitezke. Eredu hori dieta mediterraneoa da nagusi, eta oinarri hauek ditu:\nBarazkiak, frutak (gutxienez hiru anoa egunean), ale osoak (integralak) eta koipe osasungarriak egunero kontsumitzea.\nAstean arrain, hegazti, lekale eta arrautza jatea.\nEsnekien zati ertainak.\nHaragi gorriaren kontsumo mugatua.\nOro har, ez da beharrezkoa 65 urtetik gorako helduek nutrizio-osagarriak hartzea. Orain arte, proba zientifikoak ez dira erabakigarriak inongo mantenugairen osagarri sistematikoak gomendatzeko, kaltzioa, D bitamina eta antioxidatzaileak barne.\nAdinekoentzako desnutrizio-arriskuaren faktoreak\nNBEren Garapen Jasangarrirako 17 Helburuetatik bigarrenak (“Zero gosea”) politika publikoei dei egiten die biztanleen zati horretan arreta jar dezaten: “Adineko pertsonak zaurgarriak izan daitezke elikagaien segurtasunik ezarekin, familiek eta laguntza-programek lehentasuna ematen baitiete gazteei. Adineko pertsonetan zentratzeak desnutrizio-ereduak aldatzen eta arreta-zerbitzuen mendekotasuna prebenitzen lagunduko du”.\nKalkuluen arabera, Europan 20 milioi pertsona zahar baino gehiago daude desnutrizio-arriskuan, neurri batean, gaitasun fisikoak gutxitzeagatik eta autozainketarako funtzio kognitibo eta mentalen gainbeheragatik. Baina, adin horietan, desnutrizioa ez da soilik gosea atzeratzen duen mugikortasun faltagatik. Desnutrizio-arriskua areagotzen duten eta organismo osoari eragiten dioten hainbat faktore daude:\nAhoa. Adinean aurrera egin ahala, hortzak galtzea, listu-jarioa murriztea eta digestio-sistemaren funtzionamenduaren aldaketak eragina dute murtxikatzeko eta irensteko gaitasunean. Arazo horiek, azkenean, aldatu egiten dute janari-kopurua, eta, askotan, murriztu egiten dute kontsumitzen den janari-kantitatea eta, batez ere, elikagai osasungarriak, hala nola fruta eta barazki freskoak. Horrek desnutrizioa izateko eta gaixotasun kronikoak agertzeko arriskua areagotzen du. Aho-osasuna hobetzeko estrategiarik onenak hortzetako higienea zaintzea eta azukre libreen kontsumoa mugatzea dira.\nUsaimena eta belarriak. Zahartu ahala, zentzumen-gaitasuna galtzen da. Era berean, medikazio batzuek edo gaixotasun batzuek zentzumenak garatzen dituzten organoei ere eragin diezaiekete. Usaimena (anosmia) eta dastamena (ageusia) galduz gero, jateko ekintza ez da hain atsegina: jateko interesa murriztu egiten da edo gatz eta azukre gehiago kontsumitzen da. Horrela, zentzumenen gutxitzeak desnutrizioaren eta eritasun kronikoen arriskua ere handitzen du. Espeziak erabiltzeak janariarekiko interesa mantentzen lagun dezake; beraz, aliatu handia izango da.\nBegiak. Kataraten, erretinopatia diabetikoaren edo makula-endekapenaren ondorioz ikusmena galtzen bada, adinekoen bizi-kalitatea ere murriztu egiten da. Horrek eragina du elikagaiak erosteko eta prestatzeko gaitasunean, eta horrek desnutrizio-arriskua edo osasungarria ez den irenste-arriskua areagotu dezake. Adineko pertsonei ikusmen-galera konpentsatzeko eta haien elikadura-independentzia areagotzeko gaitasun berriak garatzen laguntzeko hainbat metodo daude, baita beste portaera batzuetan ere, baina horretarako laguntza espezializatua eta familiaren laguntza beharko dute. Etxean jatea: etxez etxeko menuak hazten dira\nBurua. Bakardadeak eta depresioak ere, gizartean hain aktiboak ez diren adineko pertsonen egoera ohikoenek, desnutrizio-arriskua areagotzen dute. Dementziak, beste patologia arrunt batek, elikaduraren portaera alda dezake: jateaz ahaztea edo ez gogoratzea ohikoa da. Oro har, tarteko dementzia-garaietan, pertsonek gosea eta gehiegizko gogoa agertzeko joera izaten dute; estadio aurreratuagoetan, berriz, jateko gogoa eta likidoak hartzeko gogoa galtzen dira. Ondorioz, zahartzaroko dementziaren ondorioz ere desnutrizio eta irenste desegokirako arrisku handiagoa dago. Errutinak sortzea lagungarria izan daiteke, baina familiaren laguntza ezinbestekoa da elikadura egokia bermatzeko.\nMuskuluak. Halaber, adinean aurrera egin ahala, muskulu-masa galtzen da (sarkopenia), eta are gehiago desnutrizio-kasuetan. Beraz, proteinak behar bezala hartzen direla bermatu behar da, eta lekaleak, arraina, arrautzak eta haragia kontsumitzea lehenetsi (ordena horretan).\nUra edatea ere faktore giltzarria da osasuntsu zahartzeko; izan ere, hidratatuta egotea funtsezkoa da gorputzean hainbat funtzio betetzeko, hala nola mantenugaiak xurgatu eta garraiatzea, gorputzeko tenperatura erregulatzea eta substantziak iraiztea. Gure gorputzean gertatzen diren erreakzio kimiko gehienetan ere ura egoten da. Deshidratazioa, zoritxarrez, nahiko baldintza arrunta da helduengan, egarri-sentsazio txikiagoa, elikagai gutxiago edaten delako edo irensteko arazoak daudelako (disfagia likidoekin).\nEtengabe ur kantitate txikiak hartzeko ohitura hartzea, elikagai freskoak (adibidez, frutak eta barazkiak) egoki kontsumitzea eta irensteko arazoak garaiz detektatzea dira deshidratatzeko arriskua gutxitzeko estrategietako batzuk.\nHezurrak osasuntsu edukitzea\nHezurren osasuna eta erorketak eta hausturak gertatzeko arriskua kontuan hartu beharreko beste alderdi bat dira. Jarduera fisikoa da 65 urtetik gorakoen hezur-osasunean eragin handiena duen faktoreetako bat. Hala ere, ezinbestekoa da tabakoa eta alkohola ez kontsumitzea eta kaltzioa eta D bitamina behar bezala hartzea bermatzea.\nAlde horretatik, esnekien kontsumoa gure gizarteko kaltzio-iturri onenetakotzat hartzen da, eta eguzki-esposizioa, D bitamina-iturririk onena, nahiz eta adinarekin bitamina horren ekoizpena ere kaltetu daitekeen. Aurpegia, eskuak, besoak edo zangoak eguzkitan jartzea gomendatzen da, gutxienez 15 minutuz, astean hirutan. Egun lainotuetan ere balio du. Hala ere, kontuz ibili behar da, adin horietan larruazala meheagoa eta hauskorragoa baita; beraz, erredurak gertatzeko arriskua handiagoa da, eta eguzkitik babesteko erabilera ere oso garrantzitsua da.\nDesnutrizioa eta muskulurik edo sarkopenia ez izatea erortzeko arriskuarekin lotuta daude; beraz, desnutrizio-arriskua gutxitzeko eta muskulu-masa ahalik eta gutxien galtzeko egindako gomendioak ere hezur-osasunaren determinatzailetzat hartuko dira.\nRevista otsaila 2021\ndieta osasungarria personas mayores-eu\nHorrelakoa da janaria azkar, merke eta osasuntsu prestatzeko Kontsumo Saila\nHaurrentzako eguneko menu aproposa


Montxo Armendarizek Eusko Ikaskuntza-Laboral Kutxa Saria jaso du — TUlankide MONDRAGON\nMontxo Armendariz zinemagile nafarrak 2017. urteko Eusko Ikaskuntza-Laboral Kutxa Humanitate, Kultura, Arteak eta Gizarte Zientzien Saria jaso du Iruñeko Kondestablearen jauregian, Iñaki Dorronsoro Eusko Ikaskuntzako lehendakariaren eta Txomin Garcia Laboral Kutxako lehendakariaren eskutik.\nEpaimahaiak nabarmendu du Montxo Armendariz «azken 30 urteotako funtsezko zine zuzendaria» dela eta bere lanak «tokikotik haratago joan eta nazioarteko publiko zabalarengana iristea lortu» duela.\nNafar hiriburuan egin den ekitaldian Iñaki Dorronsoro Eusko Ikaskuntzako lehendakariak eta Txomin Garcia Laboral Kutxako lehendakariak izan dira Armendariz saritzeko ardura izan dutenak.\nArmendarizen esanetan, bere lan profesionala aitortzeaz harago, zinemak komunikaziorako tresna eta giza adierazpen gisa duen garrantzia azpimarratzen du sariak. Hori dela eta, eskerrak eman ditu.\nBere hitzaldian, Jean Renoir zinemagile frantziarraren hitzak aipatu ditu Armendarizek: "Niretzat garrantzitsuena ez da pelikula perfektuak egitea, zubiak eraikitzea baizik".\nIbilbide luzeko pertsona\nMontxo Armendariz zinegileak ibilbide luzea du egina, film nabarmenez osatua, besteren artean, Tasio, Historias del Kronen, Las cartas de Alou, No tengas miedo, Obaba edo Secretos del corazón. 1986an Donostiako Zinemaldiko Zilarrezko Maskorra jaso zuen 27 horas filmagatik. Gainera, beste hainbat sari jaso izan ditu, besteren artean, Príncipe de Viana Saria (1998) edo Zinemako Sari Nazionala (1998). Epaimahaiak nabarmendu duenez “azken 30 urteetako ezinbesteko zinema-zuzendarietako bat da” eta bere filmek “Euskal Herriaren alderdi bisualak, kulturalak eta etnografikoak islatzen dituzte".


Bi emanaldi eskainiko ditu Go!azenek bihar, Baluarten - Iruñea - euskalerriairratia.eus\nBi emanaldi eskainiko ditu Go!azenek bihar, Baluarten\nEuskalerria Irratia 2020-01-09 17:46\n18:00etan izanen da lehenengo emanaldia. Sarrera ia guztiak agortu ondoren, bigarren emanaldi bat eskainiko dute, 20:00etan.\nGo!azen 6.0 Euskal Telebistako telesailak bi emanaldi eskainiko ditu Baluarten bihar. Gazteen artean benetako fenomeno arrakastatsua bilakatu dena Go!azen telesailaren abentura eta gertaerak biltzen ditu obrak, antzerki eta musikaren bitartez.\nErabat berritu dute azken denboraldia. Azken urteetan Basakabi udalekuetara joan diren gazteak izan dira nagusi, baina beste plan batzuk izango dituzte udako oporretarako. Dena den, Basakabik zabalik jarraitzen du, eta ikasle berriak hartuko ditu: Eneko, Maddi, Aimar, Eider, Gabo eta beste hainbat gazte ere badabiltza oraingoan. Zuzendaritzan ere izan dira aldaketak: Zuzeni erretiroa hartzeko garaia iritsi zaio eta Amaiari eskatu dio bere postua hartzeko.\n18:00etan eta 20:00etan eskainiko dute ikuskizuna, bihar, Baluarteko Areto Nagusian. Lehenengo emanaldirako sarrerak ia agortu dira. Sarrerek 18€ eta 20€-ko prezioa dute. Baluarteko leihatiletan eta www.baluarte.com webgunean eros daitezke.


2021ean ohiko sanferminak egitea ezinezkoa dela onartu du Iruñeko alkateak\nEgungo egoeran "ohiko" sanferminak egitea ezinezkoa dela onartu du Iruñeko alkateak\nEnrique Mayak Radio Euskadiko "Boulevard" saioan adierazi duenez, egungo kutsatu kopuruekin "ezinezkoa da ekitaldi masiboak egitea".\nEnrique Mayarentzat ''ezinezkoa'' izango da betiko sanferminak ospatzea\nGaur egungo kutsatze datuekin San Fermin jaietan ekitaldi jendetsuak egitea ezinezkoa dela ziurtatu du Enrique Maya Iruñeko alkateak. Hala ere, oraingoz ez dituzte ofizalki 2021eko sanferminak bertan behera utzi.\nRadio Euskadiko "Boulevard" saioan egin dioten elkarrizketan, esan du sanferminak "elkarrekin eta besarkatuta egoteko" direla eta gaur-gaurkoz ez dela posible "txupinazoa, entzierroak eta zezenketak" egitea. Azken erabakia hartzear daudela aurreratu ostean azpimarratu duenez, aurtengo sanferminak inondik inora ez dira 2019koak bezalakoak izango.\nMayak aipatu dituen aurreikuspenen arabera, uda amaierarako Nafarroako populazioaren % 70 txertatuta egongo da. Hala ere, sanfermin jendetsuak egitearen aukera baztertu du. "Sanfermin jendetsurik ez, inondik inora", nabarmendu du.\nEnrique Maya alkateak ez du baztertzen zezenketak egitea, Misericordi etxearen baitan daudelako, baina "beste data batzuetan". Ildo horretan, uda amaiera aipatu du. Adibide gisara, 1978ko sanferminak jarri ditu.\nAzkenik, alarma-egoerari buruz galdetu diotenean, pandemiagatik zenbait kontrol neurri mantendu behar dira horretarako mekanismoak beharko direla adierazi du. Horretarako alarma egoera behar bada, jarrai dezala. Behar ez bada, orain arte zergatik izan dugun galdetuko digute", gaineratu du.


Bagera NOR, 25 urte beste Donostia eraikitzen -\nBagera NOR, 25 urte beste Donostia eraikitzen\n12 hilabete 11 arlo\n2017-02-01 - Bagera\nDuela 25 urte elkarren artean bildu ziren donostiar batzuen ilusio, indar, gogo eta kemenari esker sortu zen Donostiak behar zuen euskaltzaleen elkartea. Fruitu asko eman ditu orain arteko ibilbideak. 25 urte betetzen direla eta, aukera eta parada ona ikusi da elkartean atzera begiratu eta nondik gatozen birgogoratzeko. Atzera begiratze hori, baina, aurrera begiratzeko ere probestu nahi dugu, eremuz- eremu zer lortu nahi dugun zehazteko.\n2017an zehar, arlo bana landu nahi dugu hilabete bakoitzean eta bertan, ikusarazi eta landu nahi ditugu eremu horretan oraino egin direnak, batetik, eta zehaztu nahi dira, bestetik, urtebeteko epean arlo horietako bakoitzean zer lortu eta egin nahi dugun.\nBeraz, arlo bakoitzean epe labur batean (2017an eta 2018an) lortu nahiko genukeen eta lortu nahi duguna egiteko ekintzak finkatu eta horretarako pausoak ematea da gure asmoa.\nHonekin batera, Donostiako eragile zein elkarteengana jo nahi dugu beraien parte hartzea eskatuz, 2018ari begira erronkak finkatu eta dagokien arloan pausoak ematera animatuz.\nLanduko ditugun arloak honakoak izango dira: hizkuntza aniztasuna, zientzia eta teknologia, eskubide berdintasuna, euskalduntze alfabetatzea, haurrak eta gaztetxoak, hedabideak, sormena eta kultura, aisialdia, osasungintza, kirola eta merkataritza.\nUrte osoko jarduna batuko duen leloa “Bagera NOR, 25 urte beste Donostia eraikitzen” eta irudiaz gain, hilabete bakoitzak, arloari lotutako izenburu propioa, sare sozialetako traola berezia, komikia eta hilabete horretan antolatu ditugun ekintzak iragartzeko espresuki sortutako kartela izango ditu.\nAzkenik, hilabete horretan landutako gaiarekin gogoeta zutabea idatziko dugu Irutxuloko Hitzako azken ostiraleko alean.\nEta jakina! Hilabetez hilabete landuko diren gaiez gain, 25 urte bete izanak ospakizun bat merezi duelako, azaroaren 18an, ospakizun festa egingo dugu. Adi egon etorriko diren ekintza eta deialdietara.


Heldu da Euskaraldia!!\nHemen zaude:Hasiera»Albisteak»Heldu da Euskaraldia!!\nBortzirietako Euskara Mankomunitatea 2018-11-09 0 Iruzkin\nGainean dugu Euskaraldia, Euskal Herri osoan batera eginen dugun ariketa sozial erraldoia. Bortzirietan jo eta ke gabiltza izen emateekin. Dagoeneko kopuru politak ditugu esku artean. Izen ematea zabalik egonen da azaroaren 23ra arte, eta online egiten ahal da. Eskuz egin nahi izanez gero, asteazkenetan Berako Beralandetan egiten ahal da, 17:30-19:00 bitartean. Horrez gain, bertze herrietan ere ikastetxe atarietan, udaletxeetan, ekitaldietan… aukera izanen da paperean izen emateko. Erne ibili!\nAhobizi nahiz Biziprest izan, rol horietan arituko direnentzako tailerrak antolatu ditugu. Tailer horietan modu praktikoan landuko da edozein elkarrizketetan suertatzen ahal diren egoera ezberdinetan nola jokatu. Dagoeneko egina da lehen tailerra Beran, eta hauek izanen dira hurrengoak:\nAzaroak 13, asteartea: Arantzan\nAzaroak 14, asteazkena: Berako Beralandetan\nAzaroak 15, ortzeguna: Etxalarko Kultur Etxean\nAzaroak 16, ortziralea: Igantziko Elizatean\nTailer guztiak 18:00etan hasiko dira, eta ordu bat irauten dute.\nEuskaraldiko lantaldeak hasiak dira herriz herri txapak banatzen Ahobizi eta Belarriprest izateko izen eman dutenei. Biziprest tailerretan ere banatuko dira, eta izen emateko puntuetan ere bai. Erne horrekin ere!


GO!AZEN 7.0 kontzerturako sarrerak - Villabonako Udala\nGO!AZEN 7.0 kontzerturako sarrerak\nPost 2021 Otsaila 05\nGo!azen 7.0 kontzertua Villabonako Gurea antzokian izango da otsailaren 28an. Bi emanaldi egingo dira: 12:30ean eta 16:30ean, eta sarrerak 15 eurotan salduko dira. Kontuan hartuta pandemia egoera honetan antzokiaren aforoa %50ean murriztuta dagoela eta data horietan inguru honetan emanaldi gutxi izango direla, jende askok sarrerak erosi nahi izatea espero dugu. Beraz, Interneten gainerako sarrerak bezala salgai jarriz gero, iruditzen zaigu Villabonako haur asko sarrerarik gabe geratuko liratekeela.\nHorregatik, zenbait erabaki hartu ditugu:\n-Zozketa bat egingo dugu Villabonan erroldatuta dauden LHko haurren artean. Zozketan saritutako haurrek bina sarrera erosi ahal izango dituzte.\n-Emanaldietara haurrak bakarrik sartu daitezke, heldurik gabe, baina aretoan hezitzaileak izango dira, inolako arazorik izan ez dezaten.\nZozketan parte hartzeko eskaera-formularioa online bakarrik egongo da. Otsailaren 8an, goizeko 10:00etan, formulario baterako esteka jarriko da www.villabona.eus webguneko toki ikusgarri batean. Formulario horretan, zozketan parte hartu nahi duen haurraren datuak jarriko dira (izena eta jaiotze data), eta, era berean, haurra apuntatu duen gurasoaren edo tutorearen datuak. 2009 eta 2014 urte artean (biak barne) jaio eta Villabonan erroldatuta dauden haurrek bakarrik parte hartu ahal izango dute. Eskaera-formulario bakoitzean haur bakar baten datuak jarriko dira, eta haur bakoitzeko formulario bakarra onartuko da. Seme-alaba bat baino gehiagok zozketan parte hartzea nahi duten gurasoek formulario bat bete beharko dute haur bakoitzeko. Eskaera-formularioa otsailaren 9ko gaueko 12:00ak arte bete ahal izango da.\nOtsailaren 10ean, zozketarako izena eman duen eta baldintzak betetzen dituen haur bakoitzari zenbaki bat bidaliko zaio, izena emateko erabili duen e-mailera, eta horixe izango da zozketarako zenbakia.\nZozketa otsailaren 11n egingo da. Bertan, 130 haur aukeratuko dira, eta bakoitzak bi sarrera erosteko aukera izango du. Zozketa egin eta gero, parte hartu duten guztiei zenbaki saridunak jakinaraziko zaizkie formularioan jarri duten e-mailean, eta era berean tokiko prentsari bidaliko zaio eta www.villabona.eus webgunean eta Kultura Sailaren sare sozialetan argitaratuko dira. Saritutakoek bi sarrera erosteko bale bat jasoko dute e-mailez; sarrerak numeratuak izango dira: ze emanalditarako egokitu zaion, ze lerrotan eta ze eserlekutan. Bale bereko bi eserlekuak ondoan egongo dira, beharrezkoak diren distantziak errespetatuta. Gero, bale horrekin, leihatilara joan beharko dute, sarrerak erostera. Erosketa otsailaren 13tik 22ra bitartean egin daiteke, Gurea antzokiko leihatila irekita dagoen ordutegian (pelikula bakoitza baino 30 minutu lehenago eta ikuskizun bakoitza baino ordubete lehenago). Sarrerak numeratuak daude jada, eta balea daukatenek bakarrik erosi ahal izango dituzte; beraz, alferrik da pilaketak egitea erosketa egiteko.\nGo!azen 7.0 kontzertuaren bi emanaldiak hemen aipatutako data eta ordutegietan egiten badira, inork ez du eskubiderik izango sarreren dirua itzultzea eskatzeko.


21 estrenos absolutos en Umore Azoka | Kultur Leioa\nLeioako Umore Azoka kale arteentzako ezinbesteko erreferenterentea bihurtu da urteekin. Agerian uzten dute hori XVII. edizioko datuek. Izan ere, 50 konpainiak hartuko dute parte maiatzaren 19tik 22ra, eta 54 ikuskizun erakutsi eta 125 emanaldi eskainiko dituzte. Gainera, estreinaldi kopurua oso esanguratsua izango da, programako hiru ikuskizunetatik bi erabateko estreinaldiak izango direlako. Ana Lopez Asensio azokako zuzendari artistikoak azaldu ditu xehetasunak: “Aurten erabateko 21 estreinaldi izango dira Umore Azokan. Eta hori gutxi balitz, estatu mailako 12 estreinaldi, 3 kale estreinaldi, ikuskizun baten gaztelerazko bertsioa, eta 3 kaleko estreinaldi ere eskainiko ditu azokak. Kale arteen konpainiek Leioan egon nahi dutela erakusten dute datuek”. Bilboko Rekalde aretoan aurkeztu ditu azokako datuak López Asensioak gaur, eta berarekin izan dira Gonzalo Olabarria Bizkaiko Foru Aldundiko Kultura zuzendaria, eta Mari Carmen Urbieta Leioako alkatea.\nEAEko 18 konpainia\nProgramaren kalitatea, aniztasuna eta diziplinen arteko oreka azpimarratu ditu azokako zuzendariak prentsaurrekoan, dantza, antzerki, zirku eta clown ikuskizunek osatuko baitute programazioa, eta oparotasun horren adibide dira Umore Azokan egongo diren euskal taldeak. Izan ere, EAEko 18 konpainiak 19 ikuskizun eskainiko dituzte Leioan, eta erabateko estreinaldiak izango dira horietako 11. Taldeen artean daude Deabru Beltzak, Ana Capilla & Julia Fäber, Bapatean, Cía. Laura Cobo, Laglo Zirko Dantza & Compañía, Larrua, Plataforma Tirante Colectivo, Philo&Jole, Sainete, Shuar Prest, eta Trapu Zaharrak. Gainera, Nafarroatik La Banda taldea ere etorriko da beren ikuskizuna estreinatzera.\nGainontzeko parte hartzaileen artean 19 estatukoak dira (Andaluzia, Aragoi, Gaztela eta Leon, Katalunia, Madril eta Valentzia -10 estreinaldirekin-). Eta azpimarratzekoa da Kataluniaren partaidetza nabarmena, besteak beste, Del Revés, La Industrial Teatrera eta Mumusic circus talde ezagunak Leioan izango direlako. Bestetik, andaluziako zirkuak ohi baino ordezkaritza handiagoa izango du aurten, 5 talde andaluziar gerturatuko baitira Leioara, eta 2 taldek ikuskizuna estreinatuko baitute Umore Azokan.\nNazioarteko 12 konpainia ere izango dira (Frantzia, Erresuma Batua, Brasil, Kolonbia eta Japonia -11 estatu mailako estreinaldirekin eta erabateko estreinaldi batekin-). Azpimarratzekoa da Frantziako Les Goulus talde historikoaren partaidetza, Umore Azoka aukeratu baitu taldeak “Riders from nowhere” obra estreinatzeko. Era berean, Bakhus talde frantziarrak bi ikuskizun ekarriko ditu Leioara, akrobazia koreografietan oinarritutako “Glaucos”, eta poesia handiko “LÒmbre de Coré” dantza pieza. Gainera, Frantziako zirku proposamen originalaren erakusle, 100 racines konpainiak “Au pied du mur” obra ekarriko du Leioara. Diaboloa gustuko dutenek, berriz, Tsubasa Watanabe japoniarraren proposamenarekin gozatzeko aukera izango dute.\nBestetik, Leioako taldeek presentzia propioa izango dute azokan, horretarako sortu baitute antolatzaileek “Bertako eszena” izeneko atala. “Umore Azoka Leioako udalaren proiektua eta apustua da, eta ondorioz, ezinbesteko ikusten dugu bertako taldeen parte hartzea programaren barruan”, ziurtatu du Mari Carmen Urbieta alkateak. Jaialdiak babestu eta bultzatuta, hortaz, Umore Azokan izango dira Leioako Musika Banda eta Diego Galaz, Despertar los sentidos elkarte artistikoa, Andoni Aresti Dantza Eskola y Gerry Regitschnig clowna.\nNazioarteko profesionalen topaleku\nHiru ardatz aipatu ditu López Asensiok deskribapen modura: “Umore Azoka jaialdia da, festa da, eta azoka da. Jaialdia da, ze kalitatezko programazio oparoa eskaintzen du. Festa da, ze Leioa jendez bete eta festa giroan murgiltzen du lau egunez. Eta azoka ere bada, ze kale arteen profesionalen topaleku da”. Topaleku handia, gainera. 200 profesional elkartzen baitira urtero Umore Azokan (programatzaileak, azoketako zuzendariak, aholkulariak, produktoreak, banatzaileak…). Aurten, gainera, Frantziako Chalon dans la Rue eta Libourneko Fest´Arts azoketako profesional entzutetsuak, Koreako Hi Seoul Festival eta Ansan Street Arts Festival jaialdietako arduradunak, eta New Yorkeko SummerStage jaialdiko profesionalak izango ditugu Leioan.\nHori dela eta, hainbat batzar eta topaketa egiteko leku ezin aproposagoa da Umore Azoka. Eta badira nobedadeak alor horretan ere, besteak beste, II. EUSKADI-AKTANIA topaketa egingo delako aurten Leioan, Etxepare institutuak, EKEk, eta Akitania-Euskadi euroerregioak sustatuta. Bestetik, SAREA Euskal antzoki sarearen urteko batzarra ere egingo da, eta profesionalen elkargune eta proposamen trukerako leku izango den Artekale espazioa ere izango du azokak.\nEz da programaziora mugatzen Umore Azoka. Ikuskizun berriak ere sustatzen ditu, eta konpainiei egoitzak egiteko aukera eta entsegatzeko lekuak eskaintzen dizkie horregatik. Aurten 5 taldek jaso dute azokaren babesa. Horri esker “Su à feu” perkusio eta piroteknia ikuskizuna estreinatuko du Leioan Deabru Beltzak konpainiak, esaterako, eta Frantziako Vendaval taldeak “Soif” ikuskizunaren gaztelerazko bertsioa eskainiko du aurrenekoz. Eta Nacho Diago, La Industrial Teatrera, eta Laura Cobo taldeek ere jaso dute azokaren babesa. Zehazki, “Mr. Smith” pieza estreinatuko du Cobok Leioan, eta gaur haren lagin bat eskaini die hedabideen prentsaurrekoan. “Sorkuntzaren aldeko konpromiso argia du Umore Azokak, eta babes hori oinarrizkotzat du gainera kale arteen programazioaren kalitatea bermatzeko”, ziurtatu du López Asensiok.\nFesta inoiz baino luzeago\n27.000 bisitari eta 200 artista baino gehiagorekin, Leioa oso bihurtzen da eszenatoki erraldoi lau egunez. 26 kokagunetan 16 espazio eszeniko izango dira, eta lehen aldiz igandea gauera arte luzatuko dira ekitaldiak. “Festak asteburua amaitu arte jarrai dezan nahi dugu”, esan du azokako zuzendariak. Orain arte programazioa igande eguerdian amaitu da beti, baina Pinosolo parkean dagoen Kalian Hiri Kulturgunean piknika eta ekimenak antolatu dira gauera arte.\nUmore Azoka hasi aurretik ere 3 ikastaro eskainiko ditu jaialdiak: Maiatzaren 11an Pepe Zapata marketin adituak email bidez komunikazio estrategia nola hobetu erakusteko ikastaroa eskainiko du. Maiatzaren 17 y 18an Matías Zanotti aktore eta jantzi egileak osagarri eszenikoen eta jantziteriaren inguruko tailerra eskainiko du. Eta azkenik, maiatzaren 19 eta 20an, azoka hasi berritan, Fafá Franco ile-apaintzaileak orrazketa, jantzi eta irudi pertsonalaren inguruko ikastaroa emango du.\n424 konpainien eskaera jaso du Umore Azokak (%12 Euskadikoak, %53 Estatukoak, eta 35% nazioartekoak).\n50 konpainiek 54 ikuskizun eskainiko dituzte.\n18 konpainia dira EAEkoak eta 1 Nafarroakoa.\nEstreinaldiak: 21 erabateko estreinaldi, 12 estatu mailako estreinaldi, 3 kaleko estreinaldi, aurre-estreinaldi bat, eta gaztelerazko estreinaldi bat.\nParte hartzaileak: 200 artista, 200 profesional, 60 pertsonako lantaldea, 27.000 ikusle baino gehiago.\nDiziplinak: antzerkia, zirkua, musika, dantza, clowna, txotxongiloak, magia, performancea, multimendia, instalazioak, ikuskizun ibiltariak, jolasak.


130 positibo azken astean Eibarren, aurrekoan baino 185 gutxiago - etakitto.eus\n130 positibo azken astean Eibarren, aurrekoan baino 185 gutxiago\nAtzo 13 positibo berri atzeman zituzten Eibarren, aurreko egunean baino 8 gehiago. Azken zazpi egunetan, guztira, 130 positibo berri zenbatu dira herrian, aurreko astean baino 185 gutxiago. Herriko intzidentzia-tasak, beraz, beheranzko joera hartu du egunotan: 1.633,27an dago une hauetan.\nEskualdeko beste herriei dagokienez, Ermuan 8 lagunek eman zuten atzo positibo koronabirusean, 6 Deban, 5 Elgoibarren eta 2 Mendaron. Beraz, 34 kasu berri egon dira eskualde osoan, aurreko egunean baino 2 gehiago.\nAtzo, 10.881 test diagnostiko egin ziren, eta horietatik 666 positiboak izan ziren.Lurraldeen arabera: 110 Araban, 258 Bizkaian, 288 Gipuzkoan eta 10 Euskaditik kanpo bizi diren pertsonetan. Ospitaleen egoera dela eta, COVIDaren ondorioz 57 pertsona ospitaleratu zituzten atzo, eta COVIDa duten 134 pertsona ZIUn daude.\n« Premia duten umeentzat jostailuak erosteko zozketa antolatu du Gurutze Gorriak Lorea Arakistainen “Euskaraldia konfinatua” artikulua sarean.eus-en irakurgai »


Meillerie - Wikipedia, entziklopedia askea.\n46°24′26″N 6°43′11″E / 46.4072°N 6.7197°E / 46.4072; 6.719746°24′26″N 6°43′11″E / 46.4072°N 6.7197°E / 46.4072; 6.7197\nLugrin, Saint-Gingolph eta Thollon-les-Mémises\n148 (%47.4) 169 (%54.2)\nMeillerie Frantziako udalerria da, Savoia Garaia departamenduan dagoena, Auvernia-Rodano-Alpeak eskualdean. 2013an 306 biztanle zituen.\n2007an Meillerie udalerrian erroldatutako biztanleak 306 ziren. Familiak 152 ziren, horien artean 68 pertsona bakarrekoak ziren (36 bakarrik bizi ziren gizonak eta 32 bakarrik bizi ziren emakumeak), 28 seme-alabarik gabeko familiak ziren, 36 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 328 etxebizitza zeuden, 149 familiaren etxebizitza nagusia ziren, 131 bigarren erresidentzia ziren eta 48 hutsik zeuden. 156 etxeak ziren eta 167 apartamentuak ziren. 149 etxebizitza nagusietatik 82 bere jabearen bizilekua ziren, 54 alokairuan okupaturik zeuden eta 12 doan lagata zeuden; 6 etxek gela bat zuten, 17 etxek bi zituzten, 48 etxek hiru zituzten, 40 etxek lau zituzten eta 39 etxek bost zituzten. 69 etxek euren parking plaza propioa zuten azpian. 78 etxetan ibilgailu bat zegoen eta 55 etxetan bat baino gehiago zituzten.\nMeillerie udalerriko biztanleria-piramidea 2009an .\n2007an lan egiteko adina zuten pertsonak 211 ziren, horien artean 167 aktiboak ziren eta 44 inaktiboak ziren. 167 pertsona aktiboetatik 146 lanean zeuden (88 gizon eta 58 emakume) eta 21 langabezian zeuden (6 gizon eta 15 emakume). 44 pertsona inaktiboetatik 12 erretiraturik zeuden, 10 ikasten zeuden eta 22 "bestelako inaktibo" gisa sailkaturik zeuden.\n2009an Meillerie udalerrian 144 unitate fiskal zeuden, 292 pertsonek osaturik. Pertsona bakoitzeko diru-sarrera fiskalaren mediana urteko 19.391,5 euro zen.\n2007an zeuden 14 komertzioetatik, 1 erauzte enpresa zen, 2 eraikuntza enpresak ziren, 3 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 4 higiezinen enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\nBNF: 15274433p (data)\nOrriaren azken aldaketa: 13 martxoa 2021, 07:05.


Rocknroll – eRakurleak\nAingeru Epaltzaren Rock´n´roll irakurri duzun hori… Harrapatu zaitu izenik gabeko Iruñean kokatutako nobela beltzak? Edo “izutu” zinen lehenengo bi orrialdeekin? (Epaltzak berak kontatu digu irakurle batek baino gehiagok aitortu diola hori…) Eduardo Saragueta kazetari txit xelebre hori, zer moduzko pertsonaia… Jarraitu irakurtzen →\nAingeru Epaltza: “Adiskidetasuna eta traizioa txanpon beraren bi aldeak dira”\nAingeru Epaltza ordenagailu aurrean eseri zaigu, erakurleen dudak argitu eta Rocknroll-en sekretu guztiak azalarazteko. Hona kontatu diguna! Ia 400 orrialdetako nobela batentzako izenburua aukeratzea ez zen erraza izango. Zergatik #rocknroll? Egia erran ez zen hautatu nuen lehenbziko titulua. Bi-hiru aldiz… Jarraitu irakurtzen →\nAingeru Epaltza: “Gorroto dut John Kennedy, ‘La conjura de los necios’ idatzi zuelako”\nAingeru Epaltzak fin erantzun du erakurleon testa. Mila esker! Zein liburu d(it)uzu mesanotxe gainean? 39 idazle nafar, hainbaten artekoa; Libertitzeaz, Antton Lukurena; Estambul era un cuento, Mario Levirena, eta Demagun ehun urte barru, Anjel Lertxundirena. Nor gorroto duzu zuk idatzi… Jarraitu irakurtzen →\nKritikak: “Rock´n roll”\nZer esan izan du kritikak Aingeru Epaltzaren Rock´n roll-i buruz? Hementxe bildutako batzuk: Rock´n roll (Gotzon Hermosilla, Aizu!) Asfaltoaren zaporea (Maider Aristi, Gara) Umore mingotsa (Javier Rojo, El Correo)\nE-dazlea: Aingeru Epaltza\nAingeru Epaltza (Iruñea, 1960) idazle eta itzultzailea da. Itzultzailea da ogibidez ere, Nafarroako Parlamentuan. Kazetaritza ikasketak egin zituen eta hainbat komunikabidetako kolaboratzaile izan da: Noticias de Navarra, Argia, Euskalerria Irratia… 80. hamarkadan hasi zen bere lan literarioak argitaratzen, Korrok fanzinean…. Jarraitu irakurtzen →\nErakurgaia: ‘Rock´n roll’\nRock´n roll Aingeru Epaltza idazle iruindarraren nobela da. 2000. urtean argitaratu zuen, aurreko urtean Elkarren Joseba Jaka beka irabazi ostean. Bi istorio gurutzatu omen zitzaizkion buruan Rock´n roll idazteko orduan: “bere kazetaritza denborak eskaini zion pertsonaia baten harian, batetik: “Kazetari… Jarraitu irakurtzen →


Huts egindako hiruko batengatik EuroCupetik kanpo geratu zen Naiara Diezen Lointek Gernika - Altsasu - Guaixe.eus\nGuaixe 2019-01-11 11:23\nAtzo Istanbulen Galatasaray taldearen kontrako partidan 76 eta 58 galdu zuen Lointek Gernikak. Joaneko partidan 15 tantoko aldeagatik irabazi zuten bizkaitarrek, baina itzulikoan 18 tantoren aldearekin galdu zutenez, Galatasarayk eginen du aurrera EuroCupean.\nEuroCupeko playoffetako itzuliko partida jokatu zuten atzo arratsaldean, Istanbuletan, Naiara Diez saskibaloi jokalari altsasuarraren Lointek Gernika Bizkaiak eta egungo txapelduna den Galatasaray taldeak. Galasarayren kantxak, Istanbuleko Ahmet Comert Sports Hall kiroldegiak, hartu zuen partida erabakigarria eta partida oso konplikatua izango zela bazekiten gernikarrek. “Badakigu oso zaila izango dela, are gehiago Galatsarayren kantxan, zale asko joaten baitira animatzera eta oso zale sutsuak direlako, izugarri presionatzen dutenak. Baina guk joaneko partida irabazi genuen Gernikan, giro hauetan jokatzea gustuko dugu eta ongi jokatzera eta irabaztera aterako gara” adierazi zuen Naiara Diez altsasuarrak, taldeko kapitainak.\nJoaneko partidan 15 tantoko aldea atera zuten gernikarrek, eta 14ra puntuko aldeaz galduz gero, EuroCupean aurrera egingo lukete. Atzoko partida hasi eta berehala aldea ateratzen hasi zen Galatasaray, lehen laurdenetan 15 puntu ateraz. Egia esan, partida guztian barna markagailuan bere horretan ibili ziren: 14-15 tantoko abantaila zuen Galatasarayk, Gernika Lointekek EuroCupean aurrera egiteko aukerekin. Azken segundora arte borrokatu zuten bizkaitarrek. Galatasarayko Farhiya Abdi (18 puntu) eta Victoria Macaulay (19 puntu) Lointek Gernikaren areriorik gogorrenak izan ziren, eta hiruko jaurtiketa portzentaje handia egin zuen Galatasarayk. Lointek Gernikatik, aldiz, Valeriya Berezhynska (16 puntu) eta Blake Dietrick (14 puntu) izan ziren finenetakoak.\nTamalez, gernikarren azken saiakera, hirukoa, ez zen sartu eta 76 eta 58 galduta, 18 tantorengatik galdu zuten Naiara Diezek eta bere taldekideek, sailkatzeko aukerak izateko 3 puntu eskasera.\nIstanbuletik bueltan, bihar Valentziaren kontra\nEuroCupean aurrera egiteko horren gertu egon eta gero, txapelketatik kanpo geratu izanagatik triste egongo dira jokalariak, eta bidai gogorra dute aurretik. Baina ez dute ahaztu behar denboraldi bikaina daramatela. Historian lehenengoz EuroCupeko playoffetarako sailkatu ziren, Galatasarayri partida bat irabazi eta egungo txapelduna txapelketatik kanpo zorian uzteko egon da Naiara Diezen taldea eta, Espainiako Emakumezkoen Dia Ligan, lehen mailan, 14 partidetatik 11 irabazita sailkapenean hirugarrena da Lointek Gernika (25+2 puntu), Spar Citylif Girona liderretik (27+9) bi puntu eskasera. Hain zuzen ere, Instanbuletik bueltan, bihar, larunbatean, ligako partida dute sailkapenean bosgarrena den Valencia taldearen kontra, Valentzian.


Uberan - Euskal Idazleen Elkartea - Iñigo Errasti itzultzailea: "Oso obra modernoa da Frankenstein"\nIñigo Errasti itzultzailea: "Oso obra modernoa da Frankenstein"\nLiteratura Unibertsala bilduman plazaratu berri izan daAsteazkena, 2014-03-05\nFrankenstein obra plazaratu eta berehala egin zen ezagun. Baina ospea, mito bihurtu zuen ospea, antzerkiari eta zinemari esker erdietsi zuen. “XIX. mende hasieran sortu zenetik mitoa handiagotzen joan zen, eta gaur egungo gai askorekin lotura zuzena duela esan daiteke”. Zientziarekin eta zientziaren aurrerapenarekin zein arriskuekin loturik jarraitzen duelako Frankensteinen mitoak. Iñigo Errasti itzultzaileak ekarri du euskarara (argazkikoa), Literatura Unibertsala bildumaren bitartez. Aurkezpen ekitaldian Errastik berak eman zituen obrari buruzko hainbat azalpen.\nMary Shelleyk obra hau lehen aldiz idatzi zuenetik, beste bi edizio egin zituen artean bizirik zela. “Lehen ediziotik hirugarren ediziora gainera, antzerkirako egokitzapen bat egin zuen. Eta liburuak arrakasta handia izan zuen arren, antzerkiratzeak eman zion benetan gaur egun duen ezagutza. Egokitzapen horretan, aldaketa batzuk eman ziren istorioan. Antzerkian esate baterako, hitza kendu zioten munstroari. Baina nobelan munstroak hitz egiten du. Atzerkira egokitu zutenean, dramatizazio prozesuan, Frankenstein mutu utzi zuten. Eta harrez gero, bai antzerkian eta bai zineman ere, ia beti mutu geratu da”.\nFrankenstein aipatu eta filmeko Boris Karloff datorkigu burura, munstro bihurtuta. “Baina nobelan munstroak bilakera bat izango du. Egiten dutenean ona da munstroa, baina obrak aurrera egin ahala, dohakabe bihurtuko da”.\nMitotzat jotzen da Mary Shelleyk idatzi zuen pertsonaia, baina oraindik “oso modernoa dela esan daiteke. Zientziarekin eta zientziaren aurrerapenarekin zein arriskuekin loturik jarraitzen duelako Frankensteinen mitoak”.\nMary Shelley oso gaztea zen obra idatzi zuenean, baina ez zen edonor. “Oso bizitza gorabeheratsua izan zuen. Aita eta ama ezagunak ziren kultura zein literatura arloetan. Ama feminismoaren aitzindari izan zen, baina Mary jaio eta hamaika egunera hil zen. Zama hori eraman zuen gainean beti. Aita, aldiz, filosofo erradikal oso ezaguna izan zen. Eta aitaren eta alabaren arteko harremana oso tirabiratsua izan zen. Aitak tarteka bazterrean utzi zuen alaba. Hori igarri daiteke nobela honen pasarte batzuetan”, Iñigo Errastiren ustez.\nAitaren famari esker ezagutu zuen Percy Bysshe Shelley poeta, gerora bere bikote izango zena.\nIñigo Errastiren esanetan, “ez da nobela gotiko puro bat. Nahiz eta halakotzat jo izan den”. Eta ez du kasualitatez idatziko Mary Shelleyk horrelako obra bat: “oso pertsona jantzia zen Shelley. Hezkuntza ona jaso zuen eta irakurzale amorratua zen”. Zientziaren aurerrapenean interes handia izan zuten berak eta bere senarrak, “eta hortik ateratzen da mito hau”.


Gernika, Gernikara! - - Aiaraldea.eus\nTxutxi Ariznabarreta 2017-01-30 15:00\nOtxandio (1936-07-22), Durango (1937-03-31) eta Gernikako (1937-04-26) bonbardaketak Euskal Herriaren aurkako genozidioaren baitan kokatu behar diren gerra krimen izugarriak dira. Bero-beroan, 1937ko maiatza-ekainean margotu zuen Pablo Picassok Gernika koadroa Parisen. Eta, gezurrean eta izuan oinarritutako ondorengo memorizidioaren gainetik, askatasun eta bakearen ikur unibertsal bilakatu da sarraskiaren basakeria hain gordin erakusten duen koadroa. Euskal iruditegi kolektibotik, euskal unibertsotik, mundu osora jauzi egin du Gernikak, margolanak eta hiriak.\nApirilaren 26an bonbardaketaren 80. urteurrena izango da, baina koadroak Madrilen dirau, munduko tokirik desegokienean. Ardura zuzena izan arren, basakeria aitortu eta barkamena eskatzeko gai ez den Estatuaren hiriburuan, Franco eta Molaren oinordekoen eskuetan.\nZiur nago, urtemuga baliatuta, berriro ere historia desitxuratu, egiari iruzur egin eta Gernika euskal iruditegi kolektibotik lapurtuz espainiarrenean kokatzeko ahalegina egingo dutela. Horrexegatik, udaberri honetan ezinbestekoa da jauzi berri bat egitea, oroimen historikoa berreskuratu eta mundu guztiari erakustea Gernika Euskal Herriaren duintasunaren eta askatasunaren ikurra dela, eta margolanaren tokia Gernikan dagoela. Zabal dezagun lau haizetara gure garrasia: Gernika, Gernikara!


Hizkuntzak - Talent\nBisak eta bizileku-baimenak\nBizilekua eta horrekin lotura duten zerbitzuak\nEuskal osasun sistema\nEuskal Hezkuntza Sistema\nLaguntza interesgarrietarako programa\nGipuzkoa zain duzu\nORAIN Gipuzkoa - Gipuzkoako Foru Aldundia - Diputación Foral de Gipuzkoa Talent Menu nagusia ireki\nZer eskaintzen dugu/\nRelocation and Be Basque Dual Career Centre/\nHizkuntza aniztasuna Euskadin\nEuskadik 2 hizkuntza ofizial dauzka: euskara eta gaztelania.\nHizkuntza eskola ofizialek, Euskal Herriko Unibertsitateak, Deustuko Unibertsitateak, UNEDek eta akademia pribatu ugarik eskaintzen dute gaztelania, euskara eta beste hizkuntza batzuk ikasteko, ebaluatzeko eta horietako mailak ziurtatzeko aukera.\nOndoren, gaztelaniaz edo/eta euskaraz zein beste hizkuntza batzuez egiten ikas daitekeen erakunde garrantzitsuenen aipamena egingo dugu.\nCervantes Institutua gaztelania sustatzeko eta gaztelaniaren irakaskuntza sustatzeko, eta espainiar eta hispanoamerikar kulturaren zabalkunderako erakunde publikoa da. Institutuak internet bidezko gaztelania ikastaroak ere eskaintzen ditu.\nGaztelania atzerriko hizkuntzatzat harturik diplomak ematen dituzten azterketa zentro ofizialak:\nGipuzkoan bi zentro onetsi daude:\nMundaitz kalea, 8, solairuartea, D\nTel. 943 32 66 80\nTadom San Sebastián\nPasaia kalea, 4\nTel. 943 32 67 05\nHABE (Helduen Alfabetatze eta Berreuskalduntzerako Erakundea) oinarrizko helburua helduen euskalduntze eta alfabetatzea sustatzea da.\nEuskaltegia helduei euskaraz irakasteko zentroa da. Izaera juridikoari dagokionez, EAEko euskaltegiak publikoak edo pribatuak dira. Euskaltegi publikoak (udal euskaltegiak) udal titulartasunekoak dira. Euskaltegi pribatuetako asko federaziotan biltzen dira (AEK, Elkarlan, Batuz, IKA), baina badira federatu gabeko beste batzuk ere, Bai&by edo Mondragon Lingua esate baterako. Horiei guztiei gehitu behar autoikaskuntzako zentro homologatu guztiak (ALTZA, DEUSTUko Unibertsitatea, GOTZON GARITAONAINDIA, HEGOALDE, JOSE ANTONIO AGIRRE, LABAYRU IKASTEGIA LEIZAUR, MAIZPIDE, MATIKO-TROKA, URUMEA, ZORNOTZAko Barnetegia).\nEuskaltegiez gain badira euskaraz ikasteko beste zentro batzuk:\nDeustuko Unibertsitatea Euskal Irakaslegoa\nBeste bitarteko batzuk\nEuskara-ikasleentzako Ikasbil atarian zure ikasketa-prozesuan lagunduko dizuten bideoak, audioak eta testuak dauzkazu eskura.\nHABEn, euskaraz ikasteko laguntzak eskura ditzakezu. Zure udalean ere kontsulta dezakezu ikastaroak egiteko laguntzarik eskaintzen duten.\nBeste hizkuntza eta zentro batzuk\nHizkuntza Eskola Ofiziala: Hizkuntza Eskola Ofiziala estatuko hizkuntza ofizialetarako eta atzerriko hizkuntzetarako zentro publikoa da.\nCUID-UNED (Centro Universitario de Idiomas a distancia)\nMerkataritza Ganberaren Hizkuntza Prestakuntza Zentroa


"Mugen itxierak arras murriztu ditu gure arteko trukaketak" - Nafarroako Hitza “Mugen itxierak arras murriztu ditu gure arteko trukaketak” – Nafarroako Hitza\n“Mugen itxierak arras murriztu ditu gure arteko trukaketak”\n2022, apirilak 29 Elkarrizketak 130\nNafarroaren Eguna ospatuko dute bihar Baigorrin, pandemiagatik bi urtez bertan behera gelditu eta gero. Jendea «elkartzeko gogoz» dela erran du Maider Luro Basaizea elkarteko lehendakariak.\n“Zuti gitezen berriz denak!”. Basaizea elkarteko lehendakari Maider Lurok (Baigorri, Nafarroa Beherea, 1997) bere egin du bihar Baigorrin ospatuko duten Nafarroaren Egunerako hautatu duten leloa —Zuti gitezen berriz—. Besta gaztetu nahi dutela nabarmendu du.\nBi urtez bertan behera utzi eta gero, Nafarroaren Eguna ospatuko duzue bihar. Gogorrak izan dira azken bi urteok?\nBai. 2020an, dena prest genuen, eta bertan behera utzi behar izan genuen. Ezin genuen deus presentziala antolatu, eta, ondorioz, egin genuen zuzeneko bat Kanalduderekin. Ontsa funtzionatu zuen; iaz gauzak lasaitu ziren, baina COVID ziurtagiria zegoen, eta ezin da horrelako egun bat antolatu horrelako murrizketekin, eta ez genuen deus egin. Aurten, azkenean, berriz ere aske gara, eta pandemiak bake pixka bat eman digu. Aurten, beraz, antolatu dugu, eta eginen da!\nAurten ere huts egin behar izateko beldurrez zineten?\nIazko abenduan hasi ziren erraten ziurtagiria kenduko zutela, eta maskara ez zela gehiago derrigorrezkoa izanen kanpoko ekitaldietan. Beraz, hasi ginen antolatzen. Ohi baino beranduago, ez baikenekien zer gertatuko zen. Azkenean, dena kendu dute, murrizketa guztiak, eta aurrera egin dugu.\nPandemiak nola eragin dio Basaizearen jarduerari?\nKulturak sekulako zanpaldia bildu du pandemiarekin. Dena gelditu da, eta gu ere, kultur ekitaldien antolatzaile gisa, gelditu gara deus egiteko aukera gabe. Sobera zaila zen zinez deus antolatzea. Egin ditugu gauzak kanpoan, bertso saioak antolatu ditugu, eta hilabete guztietako merkatua egitea lortu dugu, baina Basaizeak ere zailtasunak izan ditu pandemiagatik. Kulturak izan ditu zailtasunak, eta euskal kulturak, batez ere. Baina atxiki dugu, eta ahal bezain fite antolatu dugu berriz kulturaldi polit bat.\nMugen itxiera ekarri du pandemiak ere; nola eragin die bi aldeetako herritarren harremanari?\nHorrek arras murriztu ditu gure arteko trukaketak. Zinez lotsagarria zen. Pandemia garaian bagenituen hemen Baigorrin militarrak karrikan. Frantziako Estatutik etortzen zen informazioa zen Izpegiko mugaren zaintzeko zela. Zer zaintza mota da hori? Ez zuten pandemia zaintzen; gizartea eta biztanleak zaintzen zituzten. Sekulako errepresioa sentitu dugu berriz, eta ez zen batere goxoa. Guretzat arras naturala da trago bat hartzera Erratzura joatea, adibidez, eta ezin genuen hori egin. Irudi zuen kontrabandistak ginela!\nMuga inoiz baino nabarmenagoa izan da pandemian?\nBai, arras. Biziki gogorra zen. Gainera, Nafarroan eta Ipar Euskal Herrian ez genituen neurri berak, eta zaila zen Hego Euskal Herriko musikariak etorraraztea ere, adibidez, paperak behar zirelako.\nArazoak arazo, Zuti gitezen berriz lelopean hemen da Nafarroaren Eguna berriz. Sumatzen duzue gogo berezirik herrian?\nBai, arras. Aurtengo leloa ere horretarako hautatu dugu: zuti gitezen berriz denak! Zuti gitezen gu, kulturaren arloko dinamiketan garenak, bai eta herritar guztiak ere! Bada dinamika bat berriz partitzeko dena normal. Jendeak badu beharra eta gogoa elkartzeko, harremanak egiteko normalki, besarkatzeko [kar, kar, kar]. Erraten digute denek: “Azkenean, berriz!”.\nAzkenean, berriz, Nafarroaren Eguna.\nBai; azkenean, berriz, dena; azkenean, berriz, goizeko ekitaldia; azkenean, berriz, dantza ikusgarriak izatea; berriz Euskal Herri osoko jiganteak ikustea; azkenean, berriz, bazkaria; azkenean, berriz, gaueko kontzertuak; eta, azkenean, berriz, giro hori, euskaraz pasatzea egun oso bat.\nAurten, gainera, larunbata izanen da; jende gehiago espero duzue?\nPentsatzen dugu jende gehiago etortzen ahal dela, baina ez da gure hautua larunbatean egitea. Nafarroaren Eguna hilabeteko azken igandean izaten da, baina, Frantziako presidentea bozkatzeko hauteskundeak zirenez, ezin genuen egin. Mugitu behar izan dugu data, eta pentsatu dugu aurten parada zela entseatzeko, eta larunbatean egiteko.\nAutobusak ere antolatu dituzue, lehen aldiz.\nBai. Kanpin denda jartzeko tokia izanen da, eta autobusak ere, herri ezberdinetatik. Gauza berri batzuk antolatu ditugu, larunbata izanda. Autobusa iruditzen zaigu hobeki ekologiaren eta ekonomiaren aldetik, eta seguruagoa ere bada.\nNafarroaren Eguna ezagutzen ez dutenak erakartzea da asmoa?\nUste dugu jende berria etorrarazteko modu bat izan daitekeela. Nafarroaren Eguna gaztetu nahi dugu, eta nahi dugu gure balioak gazte horiengana arribatzea.\nGuk mahai gainean jarri nahi dugu euskal kultura bizi bat behar dugula; iruditzen zait kultura ahazten dela politikari leku gehiago emanez. Gazteak inplikatzen dira talde politikoetan, eta, azken finean, kultura galtzen da. Ez du gehiago inork kantatzen, edo dantza taldeetan parte hartzen.\nKantua, dantza…; horiek ez dute lotura politikarekin?\nKultura egitea politika egitea da. Kulturaren bidez politika egiten dugu. Nafarroaren Eguna elkar ezagutzeko toki bat da, eta hortik elkarrekin proiektuak sortzekoa.


Klonatu zigilua Photoshop-en, nola erabiltzen da? | Sormenak linean\nLaura Carro | | Argazkia, Trikimailuak, Tutoretzak\nGaur hitz egingo dugu Klonazio bufferra, irudi bateko elementuak gehitzeko edo kentzeko modu azkarra.\nKlonatze pad-arekin aurpegi bateko xehetasunak ukitu ditzakegu, baita bikoitza eszena bateko pertsona bati, edo kendu beste asko.\nHainbat aldiz kopiatzen edo hondartzan dagoen pertsona bat kentzen erakutsiko dizugu.\nHondartzan dagoen eta gutxienez pertsona bat duen irudia irekitzen hasiko gara.\nNor aukeratzen dugun kopiatu edo ezabatu nahi genuke eta handitzen dugu xehetasun gehiago izateko.\nIrudia ertain txikia bada, gertatuko zaigu zoom egitean pixelatuta agertzea, baina horrek ez luke arazorik izan behar, amaitutakoan, zoom-a kenduko dugu eta itxura ona izango du berriro.\nJarraitzen dugu tresna hartu Goiko irudian ikus dezakezun klonatze zigilua. Ziurtatu behar dugu ez dela patroi klonazio bufferra, horrek ez digulako lagunduko tutorial honetarako. Orokorrean, tutorial honetan erabiliko duguna lehenespenez aurkitzen da.\nTresna hautatuta dugula eta klonatuko dugun pertsonari arreta handiz begiratzen diogula, neurria egokitzen dugu pertsonaren buruaren tamainara egokitzen duen eskuila edo hanka edo beso batena, hau bikoiztuko dugun pertsona kokatuta dagoen ingurunetik ezer gutxi kopiatzeko.\nKlonatu nahi dugunaren "hautaketa" bat egiten dugu, Alt tekla sakatuta eta behin bakarrik klik eginez. Beraz, dagoeneko aukeratzen dugu nondik hasi klonatzea. Orduan, nahikoa dugu egin klik normalean non kopiatu nahi dugun pertsona hori.\nKopia nahi adina aldiz egiten dugu, aurretik kopiatu nahi duguna hautatzen badugu.\nGero, pertsona bat handik desagerrarazteko guk egiten dugu prozedura bera baina pertsona aukeratu beharrean, sektorea aukeratzen dugu bere lekuan joango den naturaren. Eta dena aurretik antolatutakoaren antzera egiten dugu.\nBeraz, azkenean jende berbera duen beste pertsona bat edo beste jende gutxi edo ez duen irudia gelditzen zaizu. Tutorial hau zuretzat erabilgarria izan dela espero dugu.\nArtikuluaren bide osoa: Sormena linean » General » Argazkia » Klonazio bufferra


«Aitonak alzheimerra izan zuen 30 urtez eta amonak zaindu zuen» - Otamotz : Otamotz\n«Aitonak alzheimerra izan zuen 30 urtez eta amonak zaindu zuen»\nJon Cadiernok (Zumarraga, 1990) 'Silencio' nobela argitaratu du. Liburu honetan bere bizitzaren eta sentimenduen berri ematen die alzheimerra izan zuen aitonari eta zaindu zuen amonari.\n‘Silencio’ zure lehen nobela da.\nOrain arte ipuinak idatzi ditut eta oraingoan nobela bat idaztea erabaki dut. Iaz hasi nintzen. Denbora gutxi nuen eta konfinamendua primeran etorri zitzaidan. Orduan hartu nuen martxa. 70 bat orrialdeko nobela labur bat da.\nAitonari (Ramiro Cadierno) eta amonari (Maria Anjeles Lizarralde) omenaldia da. Nire aitonak alzheimerra izan zuen 30 urtez eta amonak zaindu zuen. Ni jaio nintzenerako alzheimerra nahiko garatua zuen. Galdu zuen lehenengo gauzetako bat hitz egiteko gaitasuna izan zen eta ez nuen inoiz berarekin elkarrizketa bat izateko aukerarik izan. Hori beti buruan izan dut. Liburuan nire bizitzaren errepasoa egin dut: nire bizitza kontatzen diet aitonari eta amonari. Amonak aitona zaindu zuen eta horrek markatu egin ninduen. Gainera, amona nire bigarren ama izan da eta aitonaren gaitzaren prozesua gertutik jarraitu nuen.\nZer kontatzen diezu liburuan aitonari eta amonari?\nEzberdin sentitzeari buruz hitz egiten diet batez ere. Mundu honetako araudiarekin bat ez etortzeagatik sortzen zaizkizun zalantzei eta beldurrei buruz. Hausnarketa sakon bat da.\nNoiz hil zen zure aitona?\nAitona 2016an hil zen. Azken 15 urteak ohean eman zituen. Asko iraun zuen. 80 urterekin hil zen. Ordurako alzheimerra oso garatuta zuen. Amonak oso ondo zaindu zuelako iraun zuen horrenbeste. Eta horrek ere asko markatu ninduen.\nUrte luzetan aitona ondoan eduki eta berarekin hitz egiteko aukerarik ez izatea gogorra izango da.\nHala da. Horregatik idatzi dut liburu hau. Aitonari buruz dudan irudia ingurukoek eraiki dutena eta ondoren niri pasa didatena da. Izan ere, nik beti gaixo ezagutu nuen. Aitonari buruz dakidan guztia amonak eta gurasoek kontatutakoa da. Beraiek esanda dakit zer egin zuen eta nola pentsatzen zuen. Hala, homosexuala naizela kontatu izan banio, ondo hartuko zuela uste dut. Maitasuna eta errespetua erakutsiko zizkidala uste dut. Liburuak horri guztiari buruz hausnartzeko balio izan dit.\nZer dakizu aitonari buruz?\nZamorako herrixka batean jaio zen: Cañizo de Camposen. Artzaina zen. 1956an, beste askok bezala, jaioterria utzi eta Zumarragara etorri zen. Amona, berriz, Zumarragakoa da jaiotzez.\nAmonak meritu galanta du.\nHala da. Gainera, aitona gaixo jarri aurretik, aitonaren ama zaindu behar izan zuen. Urte asko eman ditu zaintzaile lanetan eta horrek bere osasunean eragina izan du. 78 urte ditu, baina ahul samar dago. Ibiltzeko zailtasunak ditu eta autoa behar du. Oraindik autoa gidatzen du. Burua oso ondo du eta plazera da beti berarekin hitz egitea. Oso pertsona indartsua da eta nire inspirazio iturria izan da beti. Gauza asko irakatsi dizkit. Horien artean, hainbat eta hainbat balore.\nZutaz harro egongo da…\nLiburua bukatu nuenean, familiarekin partekatzea kosta zitzaidan. Izan ere, bertako hausnarketa batzuk beraiekin partekatu gabea nintzen. Eskuizkribua amonari pasa nion eta egun batzuk utzi nizkion irakurtzeko. Irakurri ondoren, telefonoz deitu zidan eta oso harro eta oso hunkituta zegoela esan zidan.\nAbenduko arte eta artisautza azokan parte hartu zenuen.\nOso goiz polita izan zen. Jende asko gerturatu zen eta 60 ale saldu nituen. Postaz ere dezente bidali ditut. Zumarragarren gertutasunak asko pozten nau. Herritarrek beti babesa eskaini didate. Zumarragan postua jartzea plazera da. Jendea gerturatzea, liburua irakurriko dutela esatea… hori jaioterrian bakarrik gerta daiteke.\nAurreko liburua argitaratu zenuenean Gasteizen bizi zinen. Non zabiltza egun?\nDuela urte eta erdi Madrilera etorri nintzen. Nire senarra Madrilen bizi da eta Gasteizen egiten nuen lana bukatu bezain laster Madrilera etorri nintzen. Geografoa naiz eta Gipuzkoako Foru Aldundiaren beka batekin, aldaketa klimatikoaren komunikazioari buruzko lan bat egiten ari naiz. Madrildik lan egiten dut, baina lan praktikoa Donostian egiten dut. Hori dela eta, noizean behin Donostiara joaten naiz.\n1940ko hamarkada amaierako Santa Isabel eguneko bideoa